title: Lescha chantunala da geoinfurmaziun

abbreviation: LCGeo

pdf_content: Lescha chantunala da geoinfurmaziun (LCGeo)    217.300   Lescha chantunala da geoinfurmaziun (LCGeo)  dals 17-06-2011 (versiun dals 01-06-2016)  Il cussegl grond dal chantun Grischun1),  sa basond sin l'art. 31 al. 1 da la constituziun chantunala2), suenter avair gì invista da la missiva da la regenza dal 1. da mars 20113),  concluda:  1. Disposiziuns generalas  Art.  1 Intent 1 L'intent da questa lescha è quel che geodatas stettian a disposiziun a las autoritads  da la confederaziun, dals chantuns e da las vischnancas sco er a l'economia, a la   societad ed a la scienza per ina vasta utilisaziun, e quai en moda durabla, actuala,  svelta e simpla sco er en la qualitad necessaria ed a custs raschunaivels.  Art.  2 Champ d'applicaziun 1 Questa lescha regla: 1. la  gestiun  e  la  publicaziun  da  las  geodatas  da  basa  dal  dretg  federal  e   chantunal sco er da las ulteriuras geodatas dal chantun; 2. subsidiarmain la cumpetenza per registrar e per actualisar questas datas; 3. la registraziun, l'administraziun e l'actualisaziun da las datas da la mesiraziun   uffiziala sco er la gestiun dal cataster da las restricziuns da proprietad tenor il   dretg public;  4. la gestiun dal cataster dals conducts.  1) PCG 2010/2011, 870 2) DG 110.100 3) pagina 791  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   217.300    Art.  3 Noziuns 1 Las  definiziuns  ch'èn  cuntegnidas  en  la  legislaziun  federala  davart  la  geoinfurmaziun valan er per questa lescha e per sias disposiziuns executivas. 2 Plinavant signifitgeschan en questa lescha: a) center da geodatas: infrastructura per publitgar u per consegnar geodatas en   furma electronica; b) post chantunal:  post chantunal ch'è  cumpetent per registrar e per actualisar   geodatas.  Art.  4 Dretg d'access 1 Las persunas ch'èn incumbensadas cun la registraziun da las geodatas da basa dal   dretg  chantunal  èn  autorisadas  d'entrar  en  bains  immobigliars  privats  e  publics,   uschenavant che quai è necessari per ademplir lur incarica. Ellas han d'exequir lur  dretg  cun  il  meglier  quità  pussaivel.  Las  disposiziuns  correspundentas  dal  dretg  federal valan confurm al senn.  2. Geodatas ed infrastructura da geodatas  2.1. GEODATAS E GEOSERVETSCHS  Art.  5 Geodatas 1. pretensiuns qualitativas e tecnicas  1 Per  las  geodatas  da  basa  dal  dretg  chantunal  e  per  las  ulteriuras  geodatas  dal   chantun sco er per las geometadatas appartegnentas ston las pretensiuns qualitativas   e tecnicas vegnir determinadas uschia, ch'ellas permettan in barat facil ed ina vasta  utilisaziun. 2 Normas  per  geodatas  e  per  geometadatas  ch'èn  renconuschidas  sin  plaun  internaziunal u naziunal ston vegnir resguardadas, uschenavant che quai è pussaivel  e tecnicamain raschunaivel. 3 La  regenza  po  autorisar  l'uffizi  da  relaschar  directivas  areguard  las  pretensiuns  qualitativas e tecnicas.  Art.  6 2. catalog da las geodatas da basa 1 La regenza designescha las geodatas da basa dal dretg chantunal e fixescha il dretg  d'access respectiv. 2 Ella  fixescha  las  cumpetenzas  per  registrar,  per  actualisar  e  per  administrar  las  datas, sch'ina regulaziun correspundenta manca.  2       217.300   Art.  7 3. prestaziuns dal chantun 1 La regenza po autorisar posts dal chantun da furnir prestaziuns en il sectur da la   geoinfurmaziun. 2 Ils  posts  spezialisads  pon  render  accessiblas  al  public  ulteriuras  geodatas  dal  chantun. 3 Las prestaziuns e las publicaziuns ston star en in stretg connex cun l'incumbensa   dal post.  Art.  8 4. garanzia da la disponibladad 1 Il post ch'è cumpetent per la registraziun, per l'actualisaziun e per l'administraziun  garantescha la disponibladad durabla da las geodatas da basa. 2 El  sto  procurar  che  las  datas  vegnian  messas  a  disposiziun  a  temp  al  center  chantunal da geodatas. 3 La regenza regla  l'archivaziun  e l'istorisaziun  da las geodatas  da basa dal dretg  chantunal sco er las cumpetenzas correspundentas.  Art.  9 Geoservetschs 1 La regenza relascha prescripziuns davart las pretensiuns qualitativas e tecnicas per  ils geoservetschs. 2 Ella regla ils geoservetschs che cumpiglian pliras domenas, en spezial il servetsch   da tschertga ed il servetsch da metadatas. 3 Ella determinescha, tge geoservetschs minimals che ston vegnir purschids per las  geodatas da basa dal dretg chantunal.  2.2. CENTERS DA GEODATAS E POSTS DA CONSEGNA  Art.  10 Center chantunal da geodatas 1 Il  chantun maina in center da geodatas che metta a disposiziun per ses territori  almain las geodatas da basa dal dretg federal e chantunal. 2 Quest center è il post da consegna central en il chantun.  Art.  11 Excorporaziun e collavuraziun 1 Il chantun po surdar la gestiun dal center chantunal da geodatas dal tuttafatg u per  part a terzas persunas ubain collavurar cun terzas persunas en quai che reguarda la   publicaziun e la consegna da las geodatas. 2 Per  quest  intent  po  el  er  fundar  –  ensemen  cun  persunas  privatas  u  cun  corporaziuns da dretg public – ina persuna giuridica da dretg public u privat ubain sa  participar ad ina tala.   3     217.300    Art.  12 Centers communals da geodatas 1 Las vischnancas pon manar u laschar manar agens centers da geodatas che pon  consegnar geodatas davart lur territori. 2 Sche quels cuntegnan geodatas da basa dal dretg federal e chantunal, ston lur datas  correspunder – areguard l'actualitad ed areguard la qualitad – a las datas dal center   chantunal da geodatas. La regenza po prevair excepziuns da quai.  Art.  13 Geometras-revisuras e geometers-revisurs 1 Las geometras-revisuras ed ils geometers-revisurs han il dretg da consegnar datas  da la mesiraziun uffiziala da lur vischnancas da revisiun.  2.3. INVISTA E CONSEGNA DA GEODATAS  Art.  14 Barat tranter autoritads 1 Las autoritads dal chantun,  da las regiuns e da las vischnancas concedan ina a   l'autra in access simpel e direct a las geodatas da basa.  Art.  15 Invista 1 Da  las  geodatas  da  basa  ch'èn  accessiblas  al  public  poi  vegnir  prendì  invista  gratuitamain.  Art.  16 Retratga 1 Las geodatas da basa ch'èn accessiblas al public pon vegnir retratgas gratuitamain.  3. Mesiraziun uffiziala  3.1. CUMPETENZAS  Art.  17 Regenza 1 La regenza è cumpetenta per: a) far las cunvegnas da program da plirs onns cun la confederaziun; b) fixar ils programs da mesiraziun a lunga vista; c) fixar  las  contribuziuns  chantunalas  ch'èn  destinadas  a  las  lavurs  da  la   mesiraziun uffiziala; d) approvar la mesiraziun uffiziala; e) fixar il sistem da referenza planimetric ed il rom da referenza planimetric; f) determinar ed approvar ils cunfins chantunals. 2 Las decisiuns da la regenza tenor l'alinea 1 èn definitivas.  4       217.300   3 La regenza po extender il cuntegn da la mesiraziun uffiziala ch'è prescrit dal dretg   federal, sch'in basegn general e permanent giustifitgescha quai.  Art.  18 Departament 1 Il departament è cumpetent per: a) eleger las commembras ed ils commembers da la cumissiun da nomenclatura; b) tractar  protestas  en  il  rom  da  la  termaziun,  da  la  mesiraziun  e  da  la    determinaziun da territoris cun spustaments permanents dal terren; c) autras incumbensas che vegnan attribuidas da la regenza.  Art.  19 Uffizi 1 L'uffizi  cumpetent  sto  realisar  la  mesiraziun uffiziala,  nun ch'in  auter  post  saja  cumpetent en chaussa. 2 En spezial è el cumpetent per: a) survegliar e manar la mesiraziun uffiziala sco er far la controlla tecnica da la   mesiraziun uffiziala; b) far la renovaziun e l'actualisaziun periodica da las ovras da mesiraziun sco er    l'emprima registraziun da las adressas dals edifizis e las segundas mesiraziuns  en consequenza d'arrundaziuns dal terren;  c) far adattaziuns spezialas da las ovras da mesiraziun, sche questas ovras èn d'in  interess chantunal u naziunal extraordinariamain grond;  d) registrar,  actualisar  ed  administrar  ils  puncts  fixs  planimetrics  da  la  categoria 2;  e) crear ed actualisar il plan da basa da la mesiraziun uffiziala; f) far las cunvegnas da prestaziun cun la confederaziun; g) relaschar directivas tecnicas ed administrativas; h) coordinar auters projects da mesiraziun cun la mesiraziun uffiziala; i) approvar ils contracts da las vischnancas cun las inschigneras geometras e cun   ils  inschigners  geometers  che  vegnan  incumbensads  cun  lavurs  da  la  mesiraziun uffiziala.  Art.  20 Vischnanca 1 Las vischnancas èn cumpetentas per: a) la fixaziun dals cunfins e la termaziun; b) l'emprima registraziun; c) mesiraziuns che vegnan fatgas en consequenza d'eveniments da la natira e che   correspundan ad in'emprima registraziun; d) l'actualisaziun cuntinuada ed il mantegniment da la mesiraziun uffiziala; e) eleger ina inschignera geometra u in inschigner geometer per l'administraziun   e per l'actualisaziun cuntinuada da la mesiraziun uffiziala; f) eleger la cumissiun da termaziun; g) designar e cunfinar ils territoris cun spustaments permanents dal terren; h) determinar ils nums da las vias ed ils numers da las chasas;   5     217.300    i) denominar e cunfinar ils lieus postals suenter avair tadlà la Posta svizra; j) realisar projects che la regenza attribuescha a las vischnancas; k) furnir las datas da la mesiraziun uffiziala al chantun.  3.2. TERMAZIUN  Art.  21 Exposiziun publica e procedura da protesta 1 Sch'ils cunfins èn fixads per ina sort da mesiraziun u per in sectur da termaziun,  publitgescha la cumissiun da termaziun la finiziun da las lavurs da termaziun en il  fegl uffizial  dal chantun ed en ils organs da publicaziun locals usitads ed expona   publicamain las skizzas da termaziun. 2 Tgi  che cumprova  in  interess  legitim,  po protestar  en scrit  tar  la  cumissiun  da  termaziun  entaifer  30  dis  suenter  la  publicaziun.  La  protesta  sto  cuntegnair  ina  pretensiun, ils fatgs ed ina motivaziun. 3 Cun  agid  da  l'inschignera  geometra  u  da  l'inschigner  geometer  emprova  la  cumissiun da termaziun da chattar uschè svelt sco pussaivel in'enclegientscha tranter  las  proprietarias  ed  ils  proprietaris  dals  bains  immobigliars  participads.  Sch'ina  enclegientscha n'è betg pussaivla, trametta ella la protesta, inclusiv il protocol da la  tractativa da reconciliaziun e las actas appartegnentas, al departament per laschar  decider la chaussa. 4 Sch'il departament na po betg decider la chaussa, fixescha el per la protestadra u  per il protestader in termin da 30 dis per inoltrar in eventual plant sin via civila.  3.3. MESIRAZIUN  Art.  22 Exposiziun publica 1 Suenter  che  l'uffizi  ha  examinà  l'ovra  da  mesiraziun,  expona  la  vischnanca  publicamain  las  cumponentas  da  la  mesiraziun  uffiziala  durant  30  dis.  Ella  communitgescha  l'exposiziun  en  il  fegl  uffizial  dal  chantun  ed  en  ils  meds  da   publicaziun locals usitads. 2 Sche lur adressa è enconuschenta, vegnan las proprietarias ed ils proprietaris dals  bains  immobigliars  infurmads  supplementarmain  davart  l'exposiziun  tras  ina  spediziun postala normala, e quai inditgond ils numers da las parcellas pertutgadas,  lur surfatschas ed ils meds legals che pon vegnir prendids. 3 Sin dumonda da la proprietaria  u  dal  proprietari  d'in  bain immobigliar  al  vegn  tramessa – cunter ina taxa – ina copia da l'extract dal plan per il register funsil.  6       217.300   Art.  23 Procedura da protesta 1 Tgi  che cumprova  in  interess  legitim,  po protestar  en scrit  tar  la  cumissiun  da  termaziun durant l'exposiziun. La protesta sto cuntegnair ina pretensiun, ils fatgs ed   ina motivaziun. 2 Cunter quai  ch'è  gia  vegnì  tractà en la procedura da termaziun na poi betg pli   vegnir fatg protesta. 3 Cun  agid  da  l'inschignera  geometra  u  da  l'inschigner  geometer  emprova  la  cumissiun da termaziun da chattar uschè svelt sco pussaivel in'enclegientscha tranter  las  proprietarias  ed  ils  proprietaris  dals  bains  immobigliars  participads.  Sch'ina  enclegientscha n'è betg pussaivla, trametta ella la protesta, inclusiv il protocol da la  tractativa da reconciliaziun e las actas appartegnentas, al departament cumpetent per  laschar decider la chaussa. 4 Sch'il departament na po betg decider la chaussa, fixescha el per la protestadra u  per il protestader in termin da 30 dis per inoltrar in eventual plant sin via civila.  Art.  24 Adossament dals custs da correcturas posteriuras 1 Sche  la  mesiraziun  uffiziala  sto  vegnir  midada  posteriuramain  pervia  d'ina  cunvegna u pervia d'ina sentenzia e sch'ils motivs per questa midada avessan pudì  vegnir fatgs valair gia en il rom da l'exposiziun da l'ovra da mesiraziun, vegnan ils  custs adossads a la proprietaria u al proprietari dal bain immobigliar favurisà.  Art.  25 Spustaments permanents dal terren 1 Territoris  cun  spustaments  permanents  dal  terren  ston  vegnir  designads  da  la  vischnanca e cunfinads sin in plan spezial. Quest plan sto vegnir exponì publicamain   durant 30 dis. 2 La  procedura  sa  drizza  tenor  la  procedura  d'exposiziun  e  da  protesta  da  la  mesiraziun. 3 La  vischnanca annunzia  a  l'uffizi  dal  register  funsil  ils  bains  immobigliars  che  appartegnan  ad  in  territori  cun  spustaments  permanents  dal  terren  per  laschar  remartgar quai en il register funsil. La remartga è gratuita.  Art.  26 Actualisaziun cuntinuada 1 Per administrar e per actualisar cuntinuadamain l'effectiv original e decisiv da la  mesiraziun uffiziala è cumpetenta la geometra-revisura u il geometer-revisur. 2 La  vischnanca  fa  tut  las  annunzias  necessarias  a  la  geometra-revisura  u  al   geometer-revisur per l'actualisaziun cuntinuada da la mesiraziun uffiziala.  Art.  27 Metter a disposiziun las datas al center da geodatas 1 In set actual da las datas da la mesiraziun uffiziala sto star a disposiziun da tut temp   al center da geodatas per l'invista e per la consegna.   7     217.300    2 Suenter  mintga  midada  metta  la  geometra-revisura  u  il  geometer-revisur  a  disposiziun al chantun en furma electronica ed entaifer il termin fixà da la regenza   las datas determinadas da la regenza. Las ulteriuras datas da la mesiraziun uffiziala  ston vegnir transmessas – suenter midadas – almain mintga mais al chantun. 3 La geometra-revisura u il geometer-revisur è responsabel per la correctadad e per  l'actualitad da las datas che vegnan furnidas al chantun.  Art.  28 Nums geografics 1 Las  vischnancas  èn  obligadas  d'annunziar  determinaziuns  e  midadas  dals  nums  geografics designads da la regenza a la geometra-revisura u al geometer-revisur sco  er a l'uffizi.  3.4. REPARTIZIUN DALS CUSTS  Art.  29 Termaziun 1 Ils custs per fixar ils cunfins e per termar bains immobigliars che restan suenter la   deducziun da las contribuziuns federalas van a donn e cust da las vischnancas.  Art.  30 Mesiraziun 1 Il  chantun paja contribuziuns per l'emprima registraziun sco er per mesiras  che   vegnan prendidas en consequenza d'eveniments da la natira e che correspundan ad  in'emprima  registraziun.  Las  contribuziuns  importan  60  pertschient  dals  custs  imputabels che restan suenter la deducziun da las contribuziuns federalas. 2 Per las mesiraziuns che tutgan en sia cumpetenza surpiglia il chantun ils custs che  restan suenter la deducziun d'eventualas contribuziuns da terzas persunas. 3 Ils  custs da pretensiuns supplementaras  vegnan  da princip surpigliads da quella   communitad  che  las  concluda.  Sch'igl  exista  tant  in  interess  chantunal  sco  er  communal per talas, pon ils custs vegnir repartids proporziunalmain. La communitad  che  concluda  la  pretensiun  supplementara  surpiglia  en  quest  connex  almain  50  pertschient dals custs.  Art.  31 Puncts fixs da la categoria 2 e plan da basa 1 Il chantun surpiglia ils custs da l'actualisaziun dals puncts fixs da la categoria 2 e   dal plan da basa,  uschenavant  che quests custs na vegnan betg surpigliads da la   confederaziun.  Art.  32 Vischnancas ed interessenza privata 1 Per  las  lavurs  da  termaziun  e  da  mesiraziun  che  tutgan  en  lur  cumpetenza  surpiglian  las  vischnancas  ils  custs  che  restan  suenter  la  deducziun  da  las  contribuziuns federalas e chantunalas.  8       217.300   2 Ellas han il dretg d'adossar ils custs a las proprietarias ed als proprietaris dals bains  immobigliars,  a  las  possessuras  ed  als  possessurs  da  dretgs  da  construcziun  independents  sco er  a  terzas  persunas che tiran in  niz  direct  u  indirect  or  da la   mesiraziun. En la repartiziun dals custs pon er vegnir resguardadas expensas betg  subvenziunablas che la vischnanca ha gì per la termaziun e per la mesiraziun. 3 Ils  custs  per  lavurs  che  stattan  en  connex  cun  il  restabiliment  da  terms  da  mesiraziun e da cunfin u ch'èn il resultat da dispitas da cunfin vegnan surpigliads da  la chaschunadra u dal chaschunader.  Art.  33 Repartiziun dals custs 1 La repartiziun dals custs restants sin l'interessenza privata sto sa drizzar tenor il niz  che resulta per tala. Ils princips da la repartiziun dals custs ston vegnir concludids da  la vischnanca. 2 Criteris pussaivels èn: a) la surfatscha ed il dumber da las parcellas mesiradas; b) il dumber da terms da cunfin; c) la valur da stimaziun da las immobiglias mesiradas.  Art.  34 Custs imputabels 1 Per calcular ils custs imputabels da la confederaziun e dal chantun na vegnan en  spezial betg en consideraziun: a) ils custs da mantegniment; b) ils custs chaschunads tras pretensiuns communalas supplementaras; c) ils custs da l'administraziun communala; d) las  indemnisaziuns  pajadas ad organs  communals  per  lur  cooperaziun a  la   termaziun ed a la mesiraziun; e) ils custs da l'exposiziun publica e da la liquidaziun da protestas; f) l'indemnisaziun per ils donns da cultira ch'èn vegnids  chaschunads tras las   lavurs da termaziun e da mesiraziun; g) ils  tschains  per  pajaments  anticipads  a  favur  da  lavurs  da  termaziun  e  da   mesiraziun; h) ils custs supplementars ch'èn vegnids chaschunads da las parts contrahentas   tras in cumportament cuntrari al contract u a las prescripziuns; i) las lavurs ch'èn vegnidas exequidas senza contract u senza incumbensa; j) ils  custs  per  eliminar  cuntradicziuns  tenor  l'artitgel 14a  da  l'ordinaziun   federala davart la mesiraziun uffiziala1); k) ils custs per montar las tavlas cun ils nums da las vias e cun ils numers da las    chasas.  1) CS 211.432.2   9   http://db.clex.ch/link/Bund/211.432.2/rm   217.300    Art.  35 Actualisaziun cuntinuada 1 Ils custs da l'actualisaziun cuntinuada vegnan surpigliads da la persuna natirala u  giuridica che chaschuna quests custs. 2 Sche  quests  custs  na  pon  betg  vegnir  adossads  a  las  chaschunadras  ed  als  chaschunaders, vegnan els surpigliads da la vischnanca.  Art.  36 Segirada da l'ovra da mesiraziun 1 Las vischnancas surpiglian ils custs per segirar e per assicurar las cumponentas da  la mesiraziun uffiziala.  Art.  37 Projects da pilot e svilup da la mesiraziun uffiziala 1 Il chantun po pajar contribuziuns a favur da projects da pilot e d'ulteriuras lavurs  per sviluppar la mesiraziun uffiziala.  Art.  38 Custs dal register funsil 1 L'uffizi po laschar remartgar gratuitamain ils puncts fixs planimetrics ed ils puncts  fixs altimetrics en il register funsil.  4. Cataster dals conducts  Art.  39 * Cataster communal dals conducts 1 Las vischnancas fan – tenor las prescripziuns tecnicas da la regenza – in cataster   digital dals conducts ed actualiseschan quel. 2 Dal cataster dals conducts resulta almain: a) la  situaziun  geografica  dals  conducts  permanents  cun  lur  stabiliments   architectonics sur e sut terra ch'èn destinads al provediment ed a la dismessa; b) il medium transportà; c) la proprietaria u il proprietari. 3 Las  proprietarias  ed  ils  proprietaris  dals  conducts  u  da  las  ovras  mettan  a  disposiziun a la vischnanca u al chantun gratuitamain ed en ina furma adequata las  datas dals conducts. 4 La regenza fixescha il dretg d'access.  Art.  40 * Survista chantunala dals conducts d'ovra 1 Il chantun po manar ina survista digitala dals conducts d'ovra, che cuntegna tant la  situaziun geografica dals conducts permanents cun lur stabiliments architectonics sur  e  sut  terra  ch'èn  destinads  al  provediment  ed  a  la  dismessa  sco  er  il  medium  transportà. 2 Las  vischnancas mettan  a  disposiziun al  chantun gratuitamain  ed en ina furma  adequata las datas dals conducts.  10       217.300   5. Cataster da las restricziuns da proprietad tenor il dretg public  Art.  41 Cataster da las restricziuns da proprietad tenor il dretg public 1 Il chantun maina in cataster da las restricziuns da proprietad tenor il dretg public a   norma da las prescripziuns dal dretg federal. 2 La regenza fixescha, tge restricziuns da proprietad dal dretg chantunal e communal  che vegnan integradas en il cataster.  Art.  42 Excorporaziun 1 Il chantun po surdar la gestiun dal cataster dal tuttafatg u per part a terzas persunas. 2 Per  quest  intent  po  el  er  fundar  –  ensemen  cun  persunas  privatas  u  cun  corporaziuns da dretg public – ina persuna giuridica da dretg public u privat ubain sa  participar ad ina tala.  6. Disposiziuns finalas  Art.  43 Referendum, entrada en vigur 1 Questa lescha è suttamessa al referendum facultativ. 2 La regenza fixescha il termin da l'entrada en vigur1) da questa lescha.  1) messa en vigur cun CR dals 20 da december 2011 per il 1. da schaner 2012, cun excepziun  dals art. 39 e 40   11     217.300    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 17-06-2011 01-01-2012 relasch emprima versiun - 17-05-2016 01-06-2016 Art. 39 integraziun 2016-007 17-05-2016 01-06-2016 Art. 40 integraziun 2016-007  12       217.300   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 17-06-2011 01-01-2012 emprima versiun - Art. 39 17-05-2016 01-06-2016 integraziun 2016-007 Art. 40 17-05-2016 01-06-2016 integraziun 2016-007   13    	1. Disposiziuns generalas 	Art. 1 Intent 	Art. 2 Champ d'applicaziun 	Art. 3 Noziuns 	Art. 4 Dretg d'access  	2. Geodatas ed infrastructura da geodatas 	2.1. Geodatas e geoservetschs 	Art. 5 Geodatas 1. pretensiuns qualitativas e tecnicas 	Art. 6 2. catalog da las geodatas da basa 	Art. 7 3. prestaziuns dal chantun 	Art. 8 4. garanzia da la disponibladad 	Art. 9 Geoservetschs  	2.2. Centers da geodatas e posts da consegna 	Art. 10 Center chantunal da geodatas 	Art. 11 Excorporaziun e collavuraziun 	Art. 12 Centers communals da geodatas 	Art. 13 Geometras-revisuras e geometers-revisurs  	2.3. Invista e consegna da geodatas 	Art. 14 Barat tranter autoritads 	Art. 15 Invista 	Art. 16 Retratga   	3. Mesiraziun uffiziala 	3.1. Cumpetenzas 	Art. 17 Regenza 	Art. 18 Departament 	Art. 19 Uffizi 	Art. 20 Vischnanca  	3.2. Termaziun 	Art. 21 Exposiziun publica e procedura da protesta  	3.3. Mesiraziun 	Art. 22 Exposiziun publica 	Art. 23 Procedura da protesta 	Art. 24 Adossament dals custs da correcturas posteriuras 	Art. 25 Spustaments permanents dal terren 	Art. 26 Actualisaziun cuntinuada 	Art. 27 Metter a disposiziun las datas al center da geodatas 	Art. 28 Nums geografics  	3.4. Repartiziun dals custs 	Art. 29 Termaziun 	Art. 30 Mesiraziun 	Art. 31 Puncts fixs da la categoria 2 e plan da basa 	Art. 32 Vischnancas ed interessenza privata 	Art. 33 Repartiziun dals custs 	Art. 34 Custs imputabels 	Art. 35 Actualisaziun cuntinuada 	Art. 36 Segirada da l'ovra da mesiraziun 	Art. 37 Projects da pilot e svilup da la mesiraziun uffiziala 	Art. 38 Custs dal register funsil   	4. Cataster dals conducts 	Art. 39 * Cataster communal dals conducts 	Art. 40 * Survista chantunala dals conducts d'ovra  	5. Cataster da las restricziuns da proprietad tenor il dretg public 	Art. 41 Cataster da las restricziuns da proprietad tenor il dretg public 	Art. 42 Excorporaziun  	6. Disposiziuns finalas 	Art. 43 Referendum, entrada en vigur   		2018-06-06T04:56:53+0200 	"7001 Chur" 	"Gesetzessammlung Kanton Graubünden"


canton: gr

title: Ordinaziun chantunala da geoinfurmaziun

abbreviation: OCGeo

pdf_content: Ordinaziun chantunala da geoinfurmaziun (OCGeo)    217.310   Ordinaziun chantunala da geoinfurmaziun (OCGeo)  dals 07-02-2012 (versiun dals 01-06-2016)  sa basond sin l'art. 45 da la constituziun chantunala1) sco er sin ils art. 5, 6, 7, 8 e 9  da la lescha chantunala da geoinfurmaziun2)  relaschada da la regenza ils 7 da favrer 2012  1. Disposiziuns generalas  Art.  1 Champ d'applicaziun 1 Cun excepziun da las datas dal cataster da conducts vala questa ordinaziun per las  geodatas da basa dal dretg chantunal sco er per las ulteriuras geodatas dal chantun. * 2 Ella vala subsidiarmain per las geodatas da basa dal dretg federal che tutgan a la   cumpetenza dal chantun u d'ina corporaziun territoriala subordinada. 3 Regulaziuns spezialas en auters relaschs restan resalvadas.  Art.  2 Applitgabladad dal dretg federal 1 Per il champ d'applicaziun da questa ordinaziun èn applitgablas subsidiarmain las  disposiziuns da l'ordinaziun federala da geoinfurmaziun3).  Art.  3 Noziuns 1 Qualitad:  La  qualitad  da  las  geodatas  vegn  mesirada  a  maun  dals  criteris  «cumplettadad», «consistenza logica», «exactadad», «actualitad» e «correctadad dal  cuntegn». 2 Sistem d'infurmaziun  geografica  (SIG):  In  sistem d'infurmaziun  geografica  è  in  sistem per registrar, per elavurar, per administrar, per analisar e per preschentar datas  geograficas. Sistems da geoinfurmaziun cumpiglian la hardware e la software che  vegnan duvradas en chaussa sco er las geodatas.  1) DG 110.100 2) DG 217.300 3) CS 510.620  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://db.clex.ch/link/Bund/510.620/rm http://www.gr-lex.gr.ch/data/217.300/rm   217.310    3 Post chantunal spezialisà cumpetent:  Cun post chantunal spezialisà cumpetent  è  manegià tant il post spezialisà en il senn da l'artitgel 3 alinea 2 litera b da la lescha  chantunala da geoinfurmaziun1) sco er il post chantunal che surveglia las geodatas  chantunalas, da las qualas la registraziun, l'actualisaziun e l'administraziun tutgan al  champ da cumpetenza da las vischnancas e da las regiuns.  2. Organisaziun e cumpetenzas  Art.  4 Cumissiun dal SIG 1 La cumissiun dal SIG: a) tracta  tut  las  fatschentas  en  il  sectur  da  la  geoinfurmaziun  che  han  ina   impurtanza  interdepartamentala  u  che  concernan  ils  interess  generals  dal  chantun;  b) persequitescha il svilup en il sectur da la geoinfurmaziun e sviluppa strategias; c) cusseglia la regenza en il sectur da la geoinfurmaziun. 2 Ella sa cumpona da maximalmain 10 commembras e commembers sco er da la  parsura u dal parsura. 3 Mintga departament nominescha 1 fin 2 commembras e commembers. Quai cun  resguardar las collavuraturas ed ils collavuraturs dals posts spezialisads participads   al SIG. 4 Il  departament  d'economia  publica  e  fatgs  socials  nominescha  la  parsura  u  il  parsura.  Art.  5 Uffizi 1 L'uffizi  cun  il  center  da  cumpetenza  dal  SIG  è responsabel  per  las  suandantas  incumbensas en il sectur da la geoinfurmaziun: a) coordinar las activitads da l'administraziun chantunala; b) preparar las fatschentas e manar il secretariat per la cumissiun dal SIG; c) cooperar al svilup da normas tecnicas; d) cussegliar ils posts chantunals; e) manar  il  sistem  d'infurmaziun  geografica  (SIG)  da  l'administraziun   chantunala; f) relaschar  las  directivas  tecnicas  necessarias  en  cooperaziun  cun  ils  posts   chantunals spezialisads cumpetents. 2 En il sectur da las geodatas chantunalas è el responsabel per tut las incumbensas   che  l'ordinaziun  federala  da  geoinfurmaziun2) attribuescha  a  l'uffizi  federal  da  topografia. 3 Envers ils posts spezialisads chantunals ha el il dretg da dar directivas.  1) DG 217.300 2) CS 510.620  2    http://db.clex.ch/link/Bund/510.620/rm http://www.gr-lex.gr.ch/data/217.300/rm    217.310   Art.  6 Post chantunal spezialisà cumpetent 1 Sche l'ordinaziun federala da geoinfurmaziun2) attribuescha ina incumbensa al post  spezialisà  ch'è  cumpetent  en  chaussa,  è  il  post  chantunal  spezialisà  cumpetent  responsabel per questa incumbensa en il sectur da las geodatas chantunalas. 2 El è responsabel per conceder, per restrenscher u per refusar l'access a las geodatas  federalas u chantunalas ch'èn mo per part accessiblas al public.  Art.  7 Audiziun da circuls interessads 1 Preparond  decisiuns  strategicas  en  il  sectur  da  la  geoinfurmaziun  ston  vegnir   tadlads ils circuls interessads, sche questas decisiuns han consequenzas er ordaifer  l'administraziun chantunala.  3. Geodatas e geoservetschs  Art.  8 Catalogs da geodatas 1 Il departament maina: a) in catalog da las geodatas da basa dal dretg federal cun la designaziun da las   cumpetenzas en il chantun Grischun; b) in catalog da las geodatas da basa dal dretg chantunal cun la designaziun da    las  cumpetenzas,  dal  stgalim  dal  dretg  d'access,  da  l'appartegnientscha  al  cataster da las restricziuns da proprietad tenor il dretg public e da la necessitad  da metter a disposiziun in servetsch da download;  c) in catalog da las ulteriuras geodatas publicas dal chantun cun la designaziun  da las cumpetenzas.  2 El procura che quests catalogs vegnian publitgads en moda adequata.  Art.  9 Datas da referenza 1 Las geodatas da basa ch'èn liantas per las proprietarias e per ils proprietaris vegnan  messas en referenza cun las datas da la mesiraziun uffiziala. Uschenavant che quai è   cunvegnent, vala quai er per las geodatas da basa ch'èn liantas per las autoritads.  Art.  10 Extensiuns da models da geodatas 1 Ils models da geodatas minimalas da la confederaziun pon vegnir extendids tras il   post spezialisà, sche quai è necessari per ademplir las pretensiuns supplementaras  chantunalas.  2) CS 510.620   3   http://db.clex.ch/link/Bund/510.620/rm   217.310    Art.  11 Lingua da descripziun 1 L'uffizi  fixescha  la  lingua  generala  per  descriver  las  geodatas  da  basa  e  las   metadatas. En quest connex resguarda el il stadi da la tecnica e la normaziun sin   plaun naziunal ed internaziunal.  Art.  12 Qualitad 1 Il post ch'è responsabel per registrar, per actualisar e per administrar las geodatas   procura per la qualitad da questas datas. 2 Per controllar la qualitad metta l'uffizi a disposiziun instruments ch'èn utilisabels en  general.  Art.  13 Istorisaziun 1 L'istorisaziun vegn fatga dal post ch'è responsabel per registrar, per actualisar e per   administrar las datas. 2 L'istorisaziun po vegnir surpigliada dal post chantunal spezialisà cumpetent.  Art.  14 Tegnair ed archivar geodatas 1. posts spezialisads chantunals  1 Las  geodatas  dals  posts  spezialisads  chantunals  vegnan  tegnidas  en  il  sistem  d'infurmaziun geografica central da l'administraziun chantunala. 2 L'uffizi  metta  a  disposiziun  l'infrastructura  ch'è  necessaria  per  archivar  e  per  istorisar las datas. 3 En enclegientscha cun il post spezialisà e cun l'archiv dal stadi fixescha l'uffizi il  concept per l'archivaziun da las geodatas.  Art.  15 2. posts spezialisads communals e regiunals 1 Las  geodatas  che  vegnan  registradas,  actualisadas  ed  administradas  da  las  vischnancas e da las regiuns ston vegnir archivadas da talas en in sistem cunvegnent. 2 L'archivaziun po er vegnir surpigliada dal post chantunal spezialisà cumpetent. 3 En enclegientscha cun il  post chantunal spezialisà cumpetent e cun l'archiv dal   stadi fixescha l'uffizi il concept per l'archivaziun da las geodatas.  Art.  16 Archivaziun da lunga durada 1 L'archiv dal stadi è responsabel per archivar  durablamain las geodatas  da valur  archivarica.  Art.  17 Indicaziun da l'actualitad 1 Las geodatas federalas e chantunalas ston vegnir munidas da tut las utilisadras e da  tut ils utilisaders cun indicaziuns davart l'actualitad.  4       217.310   Art.  18 Directivas tecnicas 1 En cooperaziun  cun  il  post  chantunal  spezialisà  cumpetent  po l'uffizi  relaschar  directivas  tecnicas  davart  ils  models  da preschentaziun,  davart  las  geometadatas,  davart la qualitad, davart l'istorisaziun, davart l'archivaziun da las geodatas e davart   ils geoservetschs.  4. Transmissiun da geodatas  Art.  19 Barat da datas tranter autoritads 1 Sch'ils auters posts chantunals, regiunals u communals dumondan quai, als dat il  post ch'è cumpetent per registrar, per actualisar e per administrar las datas access a  las  geodatas  da  basa  tras  in  servetsch  da  download  u,  nua  che  quai  n'è  betg  pussaivel, en in'autra furma electronica adattada.  Art.  20 Transmissiun da geodatas da basa 1 Ils posts communals u regiunals ch'èn responsabels per registrar, per actualisar e  per administrar las datas ston furnir las geodatas ch'èn destinadas a la publicaziun ed  a  la  consegna  entaifer  il  termin  che  vegn  fixà  dal  post  chantunal  spezialisà  cumpetent.  5. Disposiziuns finalas  Art.  21 Entrada en vigur 1 Questa ordinaziun entra en vigur ils 15 da favrer 2012.   5     217.310    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-02-2012 15-02-2012 relasch emprima versiun - 17-05-2016 01-06-2016 Art. 1 al. 1 midada 2016-008  6       217.310   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-02-2012 15-02-2012 emprima versiun - Art. 1 al. 1 17-05-2016 01-06-2016 midada 2016-008   7    	1. Disposiziuns generalas 	Art. 1 Champ d'applicaziun 	Art. 2 Applitgabladad dal dretg federal 	Art. 3 Noziuns  	2. Organisaziun e cumpetenzas 	Art. 4 Cumissiun dal SIG 	Art. 5 Uffizi 	Art. 6 Post chantunal spezialisà cumpetent 	Art. 7 Audiziun da circuls interessads  	3. Geodatas e geoservetschs 	Art. 8 Catalogs da geodatas 	Art. 9 Datas da referenza 	Art. 10 Extensiuns da models da geodatas 	Art. 11 Lingua da descripziun 	Art. 12 Qualitad 	Art. 13 Istorisaziun 	Art. 14 Tegnair ed archivar geodatas 1. posts spezialisads chantunals 	Art. 15 2. posts spezialisads communals e regiunals 	Art. 16 Archivaziun da lunga durada 	Art. 17 Indicaziun da l'actualitad 	Art. 18 Directivas tecnicas  	4. Transmissiun da geodatas 	Art. 19 Barat da datas tranter autoritads 	Art. 20 Transmissiun da geodatas da basa  	5. Disposiziuns finalas 	Art. 21 Entrada en vigur   		2018-06-06T04:51:50+0200 	"7001 Chur" 	"Gesetzessammlung Kanton Graubünden"

element: relasch

type: emprima versiun

element: Art. 1 al. 1

type: midada


abbreviation: OCMU

pdf_content: Ordinaziun davart la mesiraziun uffiziala en il Grischun (OCMU)    217.320   Ordinaziun davart la mesiraziun uffiziala en il Grischun  (OCMU)  dals 07-02-2012 (versiun dals 15-02-2012)  sa basond sin l'art. 45 da la constituziun chantunala1)  relaschada da la regenza ils 7 da favrer 2012  1. Disposiziuns generalas  Art.  1 Intent 1 Questa ordinaziun serva a l'execuziun da la lescha federala da geoinfurmaziun 2) e  fixescha las disposiziuns executivas tar la lescha chantunala da geoinfurmaziun3) en  il  sectur  da  la  mesiraziun  uffiziala.  Ses  intent  è  quel  da  termar,  da  mesirar  e  d'actualisar las cumponentas da la mesiraziun uffiziala en moda unitara.  Art.  2 Autoritad responsabla 1 L'uffizi  d'agricultura e da geoinfurmaziun è il post responsabel per survegliar la  mesiraziun  uffiziala  (surveglianza  da  la  mesiraziun).  La  surveglianza  da  la  mesiraziun exequescha las incumbensas da la mesiraziun uffiziala tenor l'artitgel  19  da la lescha chantunala da geoinfurmaziun (LCGeo)4) e tenor questa ordinaziun.  1) DG 110.100 2) CS 510.62 3) DG 217.300 4) DG 217.300  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/217.300/rm http://www.gr-lex.gr.ch/data/217.300/rm http://db.clex.ch/link/Bund/510.62/rm   217.320    2. Termaziun  Art.  3 Determinaziun dals cunfins da proprietad 1. procedura ordinaria  1 En  territoris  senza  mesiraziun  renconuschida  fixescha  l'inschignera  geometra  u  l'inschigner geometer ils cunfins da proprietad en preschientscha da las proprietarias  e  dals  proprietaris  dals  bains  immobigliars  participads  u  da  lur  represchentanza  autorisada.  Per  la  cooperaziun  po  ella  u  el  consultar  la  cumissiun  da  termaziun  nominada da la vischnanca. 2 Las proprietarias ed ils proprietaris dals bains immobigliars participads ston vegnir   envidads almain 14 dis ordavant a la determinaziun dals cunfins. Sch'ellas ed els na   dattan betg suatientscha a l'invit, vegnan ils cunfins fixads da l'inschignera geometra   u da l'inschigner geometer en cooperaziun cun las proprietarias e cun ils proprietaris  cunfinants preschents. En cas d'ina protesta ston las proprietarias ed ils proprietaris  dals bains immobigliars absents surpigliar ils custs supplementars ch'els chaschunan,  nun ch'ellas ed els vegnian da giustifitgar lur absenza.  Art.  4 2. procedura simplifitgada 1 En territoris d'agricultura e da selvicultura en regiuns da muntogna e d'alpegiada   tenor il cataster da la producziun agricula sco er en territoris nunproductivs pon ils   cunfins vegnir determinads sin basa da plans, da fotografias or da l'aria u d'auters   documents adattads.  Art.  5 Relaziuns da proprietad tenor il register funsil 1 La determinaziun dals cunfins da proprietad na dastga betg midar las relaziuns da  proprietad ch'èn inscrittas en il register funsil.  Art.  6 Segns da mesiraziun 1 Sco segns da mesiraziun valan: a) craps  e  bulluns  inclusiv  lur  segiranzas  externas,  tumbins,  pitgas  drizzadas   sidretg,  piramidas  e  chaussas  sumegliantas  che  han  l'intent  da  marcar  ils  puncts fixs planimetrics ed altimetrics;  b) craps da cunfin sco er auters segns admissibels sco cruschs, bulluns, terms da  material sintetic, pitgas e.u.v. che han l'intent da marcar ils cunfins chantunals,  communals e da proprietad;  c) pitgas per designar provisoricamain ils puncts da mesiraziun; d) livels da l'aua.  Art.  7 Marcar ils cunfins 1 La surveglianza da la mesiraziun relascha directivas davart las pretensiuns envers  la marcaziun dals cunfins e designescha ils segns da cunfin permess.  2       217.320   Art.  8 Renunzia a segns da cunfin 1 I po vegnir renunzià da plazzar segns da cunfin durabels: a) en territoris che basegnan in'arrundaziun; b) en territoris,  nua ch'ils  segns da cunfin èn periclitads permanentamain  tras   l'utilisaziun agricula u tras autras influenzas; c) en  territoris  d'agricultura  e  da  selvicultura  en  regiuns  da  muntogna  e   d'alpegiada  tenor  il  cataster  da  la  producziun  agricula  sco  er  en  territoris  nunproductivs;  d) tar  vias  champestras  e  tar  vias  da  guaud,  cun  excepziun  dals  cunfins  da  proprietad che tanschan fin a questas vias;  e) en cas da dretgs independents e permanents; f) sche quai chaschuna donns vi d'edifizis; g) en cas da cunfinaziuns architectonicas cleras ed en lieus nunaccessibels.  Art.  9 Obligaziuns da las proprietarias e dals proprietaris dals bains  immobigliars  1 Las proprietarias ed ils proprietaris dals bains immobigliars èn obligads da laschar  munir  ils  cunfins  da  lur  bains  immobigliars  cun  segns  da  cunfin  tenor  las  prescripziuns e da tolerar  ils  segns  da mesiraziun  e  da cunfin  sin  lur  proprietad  immobigliara.  Midadas  u  donns  vi  da  quests  segns  ston  vegnir  annunziads  immediatamain  a  la  vischnanca  ubain  a  l'inschignera  geometra  u  a  l'inschigner  geometer responsabel.  Art.  10 Protecziun dals segns da mesiraziun 1 Segns  da  mesiraziun  uffizials  sco puncts  fixs  da  mesiraziun  e  segns  da cunfin  dastgan vegnir mess u restabilids mo tenor las directivas e sut la surveglianza da la   geometra-revisura  u  dal  geometer-revisur.  Segns  da  mesiraziun  ch'èn  vegnids  allontanads  en  il  rom  da  lavurs  da  construcziun  ston  vegnir  annunziads  a  la  geometra-revisura u al geometer-revisur responsabel. 2 Acziuns  e  mesiras  che  restrenschan  la  segirezza  da  segns  da  mesiraziun  èn  scumandadas.  Resalvadas  restan  las  disposiziuns  dal  cudesch  penal  svizzer1)   (art. 145, 256, 257, 268, 286).  Art.  11 Responsabladad 1 Tgi che chaschuna donns vi da segns da mesiraziun, sto star bun per quels.  1) CS 311.0   3   http://db.clex.ch/link/Bund/311.0/rm   217.320    Art.  12 Mantegniment 1 Las vischnancas èn obligadas da laschar controllar periodicamain e sche necessari  da laschar reconstruir la geometra-revisura u il geometer-revisur las segiranzas dals  puncts fixs planimetrics ed altimetrics da la categoria 3 en ils territoris dal vitg e da   construcziun. 2 Sche la surveglianza da la mesiraziun constatescha donns u periclitaziuns da puncts  fixs da la categoria 1 sco er midadas vi da puncts fixs planimetrics da la categoria 2,   annunzia ella quai a l'uffizi federal da topografia.  Art.  13 Cunfins da suveranitad 1 Per lung dal cunfin naziunal surpiglian las immobiglias la lingia da quest cunfin. 2 Sa basond sin contracts internaziunals surdat la surveglianza da la mesiraziun a  l'uffizi  dal  register  funsil  ed  a  la  geometra-revisura  u  al  geometer-revisur  l'incumbensa  da  midar  ils  cunfins  dals  bains  immobigliars  per  lung  dal  cunfin   naziunal. 3 Sche la surveglianza da la mesiraziun constatescha donns u periclitaziuns da segns   da  cunfin  per  lung  dal  cunfin  naziunal,  annunzia  ella  quai  a  l'uffizi  federal  da  topografia. 4 Il mantegniment dals segns da cunfin communals è chaussa da las vischnancas.  3. Mesiraziun  Art.  14 Realisaziun 1 L'emprima  registraziun  e  la  renovaziun  da  la  mesiraziun  uffiziala  pon  vegnir  realisadas en etappas. Il termin da realisaziun da las singulas mesiraziuns sa drizza  tenor las cunvegnas da program cun la confederaziun.  Art.  15 Approvaziun 1 Suenter che l'exposiziun publica da la mesiraziun uffiziala è terminada e suenter  che las protestas èn liquidadas en l'emprima instanza, approvescha la regenza il plan  per  il  register  funsil,  las datas  da la  mesiraziun  uffiziala  ed ils  ulteriurs  extracts   creads per administrar il register funsil, ed ella conceda a quests documents la forza  da cumprova da documents publics.  Art.  16 Datas da la mesiraziun uffiziala 1 Las datas  da la mesiraziun  uffiziala  servan  sco basa per  organisar  e per manar  sistems d'infurmaziun geografica e ston vegnir messas a disposiziun gratuitamain al  center chantunal da geodatas.  4       217.320   Art.  17 Consegna da cumponentas da la mesiraziun uffiziala 1 Sche la surveglianza da la mesiraziun pretenda quai, è l'inschignera geometra u   l'inschigner  geometer  obligà da la consegnar  gratuitamain  las cumponentas  da la  mesiraziun uffiziala ch'èn destinadas a la verificaziun. 2 Las  cumponentas  da  la  mesiraziun  uffiziala  che  vegnan  conservadas  tar  la  surveglianza  da  la  mesiraziun  vegnan  messas  a  disposiziun  gratuitamain  a  l'inschignera geometra u a l'inschigner geometer incaricà per l'emprima registraziun,  per la renovaziun e per l'actualisaziun da las datas.  Art.  18 Inscripziun dals puncts fixs 1 La surveglianza da la mesiraziun sto annunziar ils puncts fixs da la categoria 1 e 2   sco restricziun da la proprietad tenor il dretg public per l'inscripziun en il register  funsil.  Art.  19 Cunfins da las servituts 1 Sin dumonda da las persunas pertutgadas pon ils cunfins da las servituts vegnir  represchentads  en  il  plan  per  il  register  funsil,  uschenavant  che  lur  posiziun  è  definida cleramain.  4. Actualisaziun  Art.  20 Contract d'actualisaziun 1 La vischnanca incumbensescha ina inschignera geometra u in inschigner geometer,  ch'è  inscrit  en  il  register  dals  inschigners  geometers,  d'actualisar  e  d'administrar  cuntinuadamain la mesiraziun uffiziala. Per quest intent fa ella in contract da dretg  public (contract d'actualisaziun). 2 Il  contract  d'actualisaziun  po  mintgamai  vegnir  desditg  per  la  fin  d'in  onn   chalendar, observond in termin da desditga da 12 mais. Ils contracts scadan il pli tard  quel  onn  che  la  geometra-revisura  u  il  geometer-revisur  cumplenescha  la  vegliadetgna da pensiun ordinaria.  La  substituziun da la geometra-revisura  u dal  geometer-revisur sto vegnir garantida. 3 Il contract d'actualisaziun sto vegnir approvà da la surveglianza da la mesiraziun.  Art.  21 Vischnancas cun in agen post spezialisà 1 En vischnancas cun in agen post spezialisà per la mesiraziun uffiziala surpiglia   l'inschignera geometra  directiva u l'inschigner geometer directiv, ch'è inscrit en il   register  dals  inschigners  geometers,  la  funcziun  da  la  geometra-revisura  u  dal  geometer-revisur. La substituziun sto vegnir garantida.   5     217.320    Art.  22 Surdada da l'incumbensa tras l'uffizi dal register funsil 1 Sch'i  vegnan  midads  cunfins  da  bains  immobigliars,  dividids  u  unids  bains  immobigliars,  fundads,  midads  u  stizzads  dretgs  independents  e  permanents  u  servituts  che ston vegnir  represchentads en ils  plans per  il  register  funsil,  surdat  l'administratura u l'administratur dal register funsil immediatamain l'incumbensa a la  geometra-revisura  u  al  geometer-revisur  d'actualisar  las  cumponentas  da  la  mesiraziun uffiziala. Il medem vala er per la construcziun da vias, da chanals e da  viafiers, sch'i vegnan midads cunfins da bains immobigliars, sco er per far plans da  quartier e per realisar regruppaments dal terren.  Art.  23 Document da mutaziun 1 Per mauns da l'uffizi dal register funsil emetta la geometra-revisura u il geometer- revisur in document da mutaziun cun in plan da mutaziun e cun ina descripziun da  las immobiglias per: a) midadas da cunfin; b) fundar, midar e stizzar dretgs independents e permanents cun ina surfatscha   determinada sco er servituts. 2 Suenter che l'uffizi dal register funsil ha fatg la mutaziun, vegnan actualisadas las   datas e las ulteriuras actas da la mesiraziun uffiziala.  Art.  24 Annunzias a la geometra-revisura u al geometer-revisur 1 Immediatamain  suenter che las autoritads responsablas han dà la permissiun da  construcziun, ston ellas annunziar a la geometra-revisura u al geometer-revisur ils   edifizis permess, las vias e las sendas che vegnan construidas da nov, ils edifizis che   vegnan disfatgs sco er tut las adressas d'edifizis che vegnan midadas u attribuidas da   nov. 2 Il post ch'è responsabel per surdar ils numers d'edifizis annunzia en moda adattada   a  la  geometra-revisura  u  al  geometer-revisur  responsabel  entaifer  in  mais  tut  ils  numers  d'edifizis  ch'èn  vegnids  midads.  El  po  metter  a  disposiziun  questas  infurmaziuns en la procedura d'invista.  Art.  25 Termins 1 Ils  documents  da mutaziun  concernent  midadas  da  cunfin  e  midadas  da dretgs  independents e permanents ston per regla vegnir consegnads a l'uffizi  dal register   funsil entaifer 2 mais suenter che l'incumbensa è vegnida surdada. 2 Sche  las  midadas  da  cunfin  na  pon  betg  vegnir  inscrittas  en  il  register  funsil   entaifer 1 onn suenter ch'il document da mutaziun è vegnì consegnà, fixescha l'uffizi  dal register funsil – smanatschond la remutaziun – in termin da maximalmain 3 mais  per liquidar quai. Suenter ch'il termin è scadì nunduvrà, surdat l'uffizi dal register   funsil a la geometra-revisura u al geometer-revisur l'incumbensa da far la remutaziun  da la  midada  da cunfin.  Ils  custs  da la  remutaziun  ston vegnir  surpigliads da la  chaschunadra u dal chaschunader.  6       217.320   3 Ils  edifizis  projectads  ston  vegnir  actualisads  entaifer  1  mais  suenter  che  la  permissiun da construcziun è vegnida dada. 4 Ils edifizis ed ils indrizs d'infrastructura realisads ston vegnir actualisads entaifer   12 mais suenter che la construcziun è terminada. 5 En  cas  da  datas,  nua  ch'i  na  po  vegnir  organisà  nagin  sistem  d'annunzia  per  l'actualisaziun, sco en cas da datas che stattan en connex cun midadas natiralas da la  cuvrida dal terren e.u.v. sto l'actualisaziun vegnir fatga en il rom da l'actualisaziun  periodica entaifer 12 onns.  Art.  26 Metter a disposiziun las datas 1 Suenter mintga midada dals nivels d'infurmaziun «puncts fixs», «immobiglias» e  «cuvrida dal terren» metta la geometra-revisura u il geometer-revisur responsabel a  disposiziun las  datas  en furma  electronica entaifer  in  di  al  chantun ed al  center   chantunal da geodatas. Suenter midadas vi dals ulteriurs nivels d'infurmaziun ston  las datas vegnir transmessas almain ina giada per mais.  Art.  27 Extracts legalisads 1 Per la legalisaziun d'extracts da la mesiraziun uffiziala en furma analoga u digitala  èn responsabels la geometra-revisura u il geometer-revisur incaricà da la vischnanca  e sia substituziun.  Art.  28 Custs da l'actualisaziun 1 La geometra-revisura u il geometer-revisur metta a quint ils custs da l'actualisaziun  e  procura  per  l'incasso.  En  cas  da  lavurs  d'actualisaziun  voluminusas  po  vegnir   pretendì in pajament anticipà dals custs. 2 Sche quints na vegnan betg pajads e sch'ina admoniziun tras la geometra-revisura u  tras il geometer-revisur n'ha nagin success, è la vischnanca responsabla per incassar  l'import dal quint. Per quest intent relascha ella ina disposiziun da quint contestabla. 3 Ils custs per lavurs d'actualisaziun vegnan calculads tenor ina tariffa approvada da  la regenza. 4 Ils  custs da l'actualisaziun currenta vegnan surpigliads da la chaschunadra u dal  chaschunader respectivamain da la persuna ch'è proprietaria dal bain immobigliar il  mument  da la facturaziun;  la pretensiun scada 5 onns suenter che la mutaziun è  terminada.  Art.  29 Eliminaziun da cuntradicziuns 1 Sbagls da natira effectiva che n'han nagin effect giuridic vegnan curregids d'uffizi   tras la geometra-revisura u tras il geometer-revisur. 2 Per eliminar cuntradicziuns tenor l'artitgel 14a da l'ordinaziun federala davart  la  mesiraziun uffiziala1) è responsabel il departament.  1) CS 211.432.2   7   http://db.clex.ch/link/Bund/211.432.2/rm   217.320    5. Nums geografics  Art.  30 Registraziun e midada dals nums geografics da la mesiraziun  uffiziala  1 Las  vischnancas  coopereschan  a  la  registraziun  dals  nums  geografics  da  la  mesiraziun uffiziala tras l'inschignera geometra u tras l'inschigner geometer incaricà. 2 Per  mauns  da  la  cumissiun  chantunala  da  nomenclatura  pon  ellas  proponer  da  midar nums geografics da la mesiraziun uffiziala gia approvads u da relevar novs  nums geografics da la mesiraziun uffiziala.  Art.  31 Determinaziun dals nums geografics da la mesiraziun uffiziala 1 La cumissiun chantunala da nomenclatura examinescha ils nums geografics da la  mesiraziun uffiziala e fixescha la scripziun. 2 Cunter decisiuns da la cumissiun chantunala da nomenclatura po la vischnanca far  recurs tar la regenza. La regenza po dumandar ina posiziun da la direcziun federala  da mesiraziun. La decisiun da la regenza è definitiva.  Art.  32 Nums da vischnancas, da lieus e da staziuns 1 La  cumissiun  chantunala  da  nomenclatura  examinescha  las  propostas  da  las  vischnancas  per  midar  nums  da  vischnancas,  da  lieus  e  da  staziuns.  En  cas  da  midadas  da  nums  da  vischnancas  e  da  lieus  realisescha  ella  eventualmain  la   procedura d'examinaziun preliminara tar la confederaziun. 2 La regenza realisescha la procedura d'approvaziun per determinar e per midar nums  da vischnancas, da lieus u da staziuns tar la confederaziun. 3 La surveglianza da la mesiraziun coordinescha cun las vischnancas pertutgadas e  cun la  Posta  la  determinaziun dal perimeter  da lieus,  determinescha las  midadas  territorialas ed annunzia quellas a l'uffizi federal da topografia.  Art.  33 Annunzias a l'uffizi federal 1 La surveglianza da la mesiraziun è responsabla per las annunzias a l'uffizi federal  da topografia tenor l'artitgel 18 da l'ordinaziun davart ils nums geografics1).  Art.  34 Nums da vias ed adressas dals edifizis 1 Las vischnancas èn obligadas d'annunziar a l'uffizi  determinaziuns e midadas da  nums da vias. 2 La surveglianza da la mesiraziun coordinescha la communicaziun dals nums da  vias  determinads  a  l'uffizi  federal  da statistica  sco er  als  furniturs  da  servetschs  universals tenor ils artitgels 2 fin 4 da la lescha da posta2).  1) CS 510.625 2) CS 783.0  8    http://db.clex.ch/link/Bund/783.0/rm http://db.clex.ch/link/Bund/510.625/rm    217.320   6. Disposiziuns finalas  Art.  35 Disposiziuns transitoricas 1 Tut  ils  contracts  d'actualisaziun  existents  ch'èn  en  vigur  ston  vegnir  adattads  entaifer 6 onns suenter che questa ordinaziun è entrada en vigur.  Art.  36 Entrada en vigur 1 Questa ordinaziun entra en vigur ils 15 da favrer 2012.   9     217.320    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-02-2012 15-02-2012 relasch emprima versiun -  10       217.320   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-02-2012 15-02-2012 emprima versiun -   11    	1. Disposiziuns generalas 	Art. 1 Intent 	Art. 2 Autoritad responsabla  	2. Termaziun 	Art. 3 Determinaziun dals cunfins da proprietad 1. procedura ordinaria 	Art. 4 2. procedura simplifitgada 	Art. 5 Relaziuns da proprietad tenor il register funsil 	Art. 6 Segns da mesiraziun 	Art. 7 Marcar ils cunfins 	Art. 8 Renunzia a segns da cunfin 	Art. 9 Obligaziuns da las proprietarias e dals proprietaris dals bains immobigliars 	Art. 10 Protecziun dals segns da mesiraziun 	Art. 11 Responsabladad 	Art. 12 Mantegniment 	Art. 13 Cunfins da suveranitad  	3. Mesiraziun 	Art. 14 Realisaziun 	Art. 15 Approvaziun 	Art. 16 Datas da la mesiraziun uffiziala 	Art. 17 Consegna da cumponentas da la mesiraziun uffiziala 	Art. 18 Inscripziun dals puncts fixs 	Art. 19 Cunfins da las servituts  	4. Actualisaziun 	Art. 20 Contract d'actualisaziun 	Art. 21 Vischnancas cun in agen post spezialisà 	Art. 22 Surdada da l'incumbensa tras l'uffizi dal register funsil 	Art. 23 Document da mutaziun 	Art. 24 Annunzias a la geometra-revisura u al geometer-revisur 	Art. 25 Termins 	Art. 26 Metter a disposiziun las datas 	Art. 27 Extracts legalisads 	Art. 28 Custs da l'actualisaziun 	Art. 29 Eliminaziun da cuntradicziuns  	5. Nums geografics 	Art. 30 Registraziun e midada dals nums geografics da la mesiraziun uffiziala 	Art. 31 Determinaziun dals nums geografics da la mesiraziun uffiziala 	Art. 32 Nums da vischnancas, da lieus e da staziuns 	Art. 33 Annunzias a l'uffizi federal 	Art. 34 Nums da vias ed adressas dals edifizis  	6. Disposiziuns finalas 	Art. 35 Disposiziuns transitoricas 	Art. 36 Entrada en vigur   		2018-06-06T01:07:51+0200 	"7001 Chur" 	"Gesetzessammlung Kanton Graubünden"


abbreviation: OTLCGeo

pdf_content: Ordinaziun da taxas tar la lescha chantunala da geoinfurmaziun (OTLCGeo)    217.330   Ordinaziun da taxas tar la lescha chantunala da  geoinfurmaziun (OTLCGeo)  dals 20-12-2011 (versiun dals 01-01-2012)  sa basond sin l'art. 45 da la constituziun chantunala1)  relaschada da la regenza ils 20 da december 2011  1. Disposiziuns generalas  Art.  1 Champ d'applicaziun 1 Questa  ordinaziun  regla  las  taxas  per  expensas  en  connex  cun  la  consegna  da   geodatas ch'èn mo per part accessiblas al public sco er en connex cun l'invista da  talas geodatas. 2 Ella regla plinavant las taxas en il rom da la mesiraziun uffiziala.  Art.  2 Taglia sin la plivalur 1 La taglia sin la plivalur vegn messa a quint a norma da la legislaziun davart la  taglia sin la plivalur. Ella n'è betg inclusa en las taxas.  2. Access a geodatas  Art.  3 Access limità da fin ad 1 onn 1 Per l'access limità da maximalmain 1 onn a geodatas che n'èn betg accessiblas al   public vegn incassada ina taxa. 2 La taxa d'access importa almain 150 francs e maximalmain 800 francs.  Art.  4 Access illimità ed access limità da passa 1 onn 1 En il rom d'ina cunvegna po ina persuna survegnir in access illimità u in access  limità da passa 1 onn a tschertas geodatas ch'èn mo per part accessiblas al public.  1) DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   217.330    2 Tals contracts ston pudair vegnir desditgs mintga onn. 3 La taxa d'access importa 800 francs per onn.  Art.  5 Prestaziuns spezialas 1 Prestaziuns spezialas  –  sco la  creaziun da products  analogs  e  l'evaluaziun  u la  consegna da geodatas ordaifer ils servetschs da download – vegnan messas a quint  tenor il temp impundì. 2 Per l'onuraziun tenor il temp impundì vala maximalmain la tariffa per ura tenor la   categoria D da las recumandaziuns da la conferenza da coordinaziun dals organs da  construcziun e d'immobiglias dals patruns da construcziun publics (KBOB), almain  dentant 50 francs per incarica.  3. Mesiraziun uffiziala  Art.  6 Princip 1 Las taxas en il rom da l'actualisaziun currenta sa drizzan tenor la cunvegna davart   l'urden d'onurari per l'actualisaziun da la mesiraziun uffiziala dals 20 da november   1996 (UO 33). 2 L'uffizi relascha las explicaziuns necessarias per l'applicaziun da la UO 33.  Art.  7 Exclusiun da l'applitgabladad da la UO 33 1 En  il  sectur  da  l'elavuraziun  e  da  la  consegna  electronica  da  geodatas  da  la  mesiraziun uffiziala (pos. 3341) vala l'artitgel 5. Resalvà resta l'incassament da taxas  per l'autentificaziun tenor il dretg federal. 2 L'indemnisaziun tras la vischnanca per segirar las datas (pos. 3342), per conservar  las datas (pos. 3343), per dar infurmaziuns (pos. 3344) sco er per furnir las datas al  chantun respectivamain al center da geodatas sto vegnir fixada tranter la vischnanca  e la geometra-revisura u il geometer-revisur en il rom dal contract d'actualisaziun.   L'uffizi relascha directivas per las indemnisaziuns.  Art.  8 Incaricas grondas 1 La UO 33 vegn applitgà per incaricas fin a 25 000 francs (senza TPV). En cas da  lavurs  d'actualisaziun  pli  grondas  ston  l'incumbensadra  u  l'incumbensader  e  la  geometra-revisura u il geometer-revisur far ina cunvegna e fixar il pretsch, e quai   avant il cumenzament da las lavurs.  Art.  9 Chareschia 1 Las tariffas da la UO 33 èn suttamessas a la chareschia che vegn communitgada  mintga onn da la direcziun federala da mesiraziun.  2       217.330   4. Disposiziuns finalas  Art.  10 Aboliziun dal dretg vertent 1 Cun l'entrada en vigur da questa ordinaziun vegn abolida l'ordinaziun davart  las  taxas  per  retrair  extracts  e valitaziuns da la  mesiraziun uffiziala  dals  18 d'avrigl   20061).  Art.  11 Entrada en vigur 1 Questa ordinaziun entra en vigur il 1. da schaner 2012.  1) CUL 2006, FUC 1415, e CUL 2007, FUC 4571   3     217.330    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-12-2011 01-01-2012 relasch emprima versiun -  4       217.330   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-12-2011 01-01-2012 emprima versiun -   5    	1. Disposiziuns generalas 	Art. 1 Champ d'applicaziun 	Art. 2 Taglia sin la plivalur  	2. Access a geodatas 	Art. 3 Access limità da fin ad 1 onn 	Art. 4 Access illimità ed access limità da passa 1 onn 	Art. 5 Prestaziuns spezialas  	3. Mesiraziun uffiziala 	Art. 6 Princip 	Art. 7 Exclusiun da l'applitgabladad da la UO 33 	Art. 8 Incaricas grondas 	Art. 9 Chareschia  	4. Disposiziuns finalas 	Art. 10 Aboliziun dal dretg vertent 	Art. 11 Entrada en vigur   		2018-06-06T01:18:32+0200 	"7001 Chur" 	"Gesetzessammlung Kanton Graubünden"


abbreviation: OCatC

pdf_content: Ordinaziun davart il cataster da conducts (OCatC)    217.340   Ordinaziun davart il cataster da conducts (OCatC)  dals 17-05-2016 (versiun dals 01-06-2016)  Sa basond sin l'art. 45 al. 1 da la constituziun chantunala1) sco er sin l'art. 39 da la  lescha chantunala da geoinfurmaziun2)  relaschada da la regenza ils 17 da matg 2016  1. Disposiziuns generalas  Art.  1 Object 1 Questa ordinaziun regla la gestiun dals catasters communals da conducts e da la  survista chantunala respectiva sco er l'utilisaziun da las datas correspundentas.  Art.  2 Champ d'applicaziun 1 Il cataster da conducts cumpiglia tut ils conducts e stabiliments appartegnents sut   terra e sur terra sin il territori dal chantun. 2 Exceptads da quai èn: a) conducts da drenascha agriculs; b) conducts e stabiliments d'ina impurtanza subordinada. 3 Conducts en trassés da viafier sco er sistems da conducts serrads che sa chattan  exclusivamain sin in tschert areal (per exempel areal commerzial, areal industrial u  areal da sport), na ston betg vegnir integrads en il cataster da conducts. Conducts che  traversan il trassé u l'areal ston dentant en mintga cas vegnir integrads en il cataster   da conducts.  1) DG 110.100 2) DG 217.300  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/217.300/rm   217.340    2. Organisaziun e cumpetenzas  Art.  3 Uffizi 1 La  surveglianza  dals  catasters  communals  da  conducts  è  chaussa  da  l'uffizi  d'agricultura e da geoinfurmaziun (uffizi). 2 L'uffizi: a) è cumpetent per relaschar directivas; b) surpiglia las geodatas actualas da las ovras per il cataster da conducts, sche lur    conducts  e  stabiliments  èn  situads  en  dapli  ch'ina  vischnanca,  e  metta  a   disposiziun  questas  geodatas  vischnanca  per  vischnanca  als  posts  d'administraziun da datas respectivs;  c) metta  a  disposiziun  in  servetsch  da  controlla  e  po  porscher  ulteriurs  instruments per segirar la qualitad e las datas, per barattar las datas sco er per  l'archivaziun; e  d) procura  per  ina  publicaziun  adequata  dals  posts  d'administraziun  da  datas  ch'èn vegnids designads da las vischnancas.  Art.  4 Vischnancas 1 Las  vischnancas  determineschan  in  post  d'administraziun  da  datas  adattà  ed  annunzian quel a l'uffizi. 2 En il rom da permissiuns da construcziun e d'approvaziuns da projects ston las  vischnancas ordinar a las patrunas ed als patruns da construcziun d'annunziar a las  proprietarias ed als proprietaris da las ovras la construcziun u la midada da conducts   e stabiliments sut terra.  Art.  5 Post d'administraziun da datas 1 Il post d'administraziun da datas ha las suandantas incumbensas: a) surpigliar, controllar la qualitad e reunir las geodatas actualas da las ovras per   il cataster da conducts; b) administrar, segirar ed archivar las geodatas da basa dal cataster da conducts; c) consegnar las geodatas da basa dal cataster da conducts e products deducids   da tal; d) surdar  a  l'uffizi  –  sur  il  servetsch  da controlla  –  las  geodatas  da basa dal   cataster da conducts suenter mintga actualisaziun. 2 A las persunas autorisadas po el render accessibel il cataster da conducts tenor las  directivas da l'uffizi sur servetschs da tschertga, da preschentaziun e da download  che sa basan sin l'internet. 3 Consegnond las datas inditgescha il post d'administraziun da datas la derivanza e  l'actualitad  da  las  datas  e  communitgescha  las  cundiziuns  d'utilisaziun  sco  er  l'exclusiun da la responsabladad.  2       217.340   Art.  6 Proprietarias e proprietaris d'ovras 1 Cun resalva da las suandantas disposiziuns èn las proprietarias ed ils proprietaris  d'ovras libers da retschertgar, d'actualisar e d'administrar las infurmaziuns davart lur  ovras. 2 Els transmettan als post d'administraziun da datas las geodatas actualas da l'ovra   per  il  cataster da conducts.  Sche lur  conducts e stabiliments  èn situads en dapli   ch'ina vischnanca, pon las datas vegnir transmessas a l'uffizi. 3 Las geodatas da las ovras ston vegnir transmessas almain ina giada per onn sur il   servetsch da controlla da l'uffizi. 4 Las proprietarias ed ils proprietaris da las ovras ston mesirar u laschar mesirar en il   foss avert ils conducts fatgs libers, betg anc mesirads u construids da nov.  Art.  7 Directivas 1 Las directivas sa drizzan tenor las normas vertentas da las federaziuns da branscha. 2 Sch'i  vegnan  relaschadas  directivas,  ston  vegnir  tadlads  ils  posts  chantunals  spezialisads, las vischnancas e las ovras surcommunalas.  3. Pretensiuns tecnicas  Art.  8 Basas dal cataster da conducts 1 Las datas actualas da la mesiraziun uffiziala furman las geodatas da referenza dal  cataster da conducts. 2 Per manar il cataster da conducts valan da princip la norma SIA 405 e ses fegls   d'infurmaziun.  Art.  9 Furma dal cataster da conducts 1 En la versiun dal cataster da conducts ch'è mintgamai valaivla vegnan il cuntegn e   la structura da sias geodatas da basa fixads en il catalog d'objects per il cataster da   conducts en moda lianta sco subquantitad da las infurmaziuns davart las ovras. 2 En la versiun dal cataster da conducts ch'è mintgamai valaivla descriva ses model  da geodatas il  cuntegn tenor il  catalog d'objects  e la structura da las datas en la  lingua normada per la descripziun da datas INTERLIS. 3 En la versiun dal cataster da conducts ch'è mintgamai valaivla fixescha ses model  da preschentaziun la preschentaziun grafica dal cataster da conducts.  Art.  10 Cuntegn dal cataster da conducts 1 Il  cataster da conducts cuntegna infurmaziuns davart  ils  conducts e stabiliments  cun  lur  objects  ed  attributs.  Resalvadas  restan  las  infurmaziuns  exactas  tras  las  proprietarias ed ils proprietaris da las ovras.   3     217.340    2 Il  cataster  da  conducts  cuntegna  en  spezial  ils  conducts  cun  lur  stabiliments  architectonics sur e sut terra dals suandants mediums: a) aua persa; b) electricitad; c) chalur a distanza; d) gas; e) communicaziun; f) aua; g) auters mediums. 3 Fin a l'attatg da la chasa respectivamain fin al punct d'alimentaziun èn ils conducts   parts integralas dal cataster da conducts.  Art.  11 Proceduras simplifitgadas 1 Per conducts e stabiliments existents po l'uffizi fixar proceduras simplifitgadas per   retschertgar las geodatas da basa per il cataster da conducts.  4. Access ed utilisaziun  Art.  12 Dretg d'access 1 Las geodatas da basa dal cataster da conducts èn accessiblas mo limitadamain a la   publicitad  (stgalim  dal  dretg  d'access  B  tenor  l'ordinaziun  federala  da  geoinfurmaziun1)). 2 L'access vegn concedì: a) a las proprietarias ed als proprietaris da las ovras ch'èn participads al cataster    da conducts entaifer ina vischnanca; b) a las unitads administrativas chantunalas, communalas e federalas,  sch'ellas    dovran  las  datas  dal  cataster  da  conducts  per  ademplir  las  incumbensas  legalas;  c) a  terzas  persunas,  sch'ellas  ageschan  per  incumbensa  dal  chantun  u  da  la  vischnanca u pon cumprovar in interess giustifitgà.  Art.  13 Consegna da las datas 1 Las datas vegnan consegnadas tras ils posts d'administraziun da datas. 2 Las datas ston esser disponiblas almain en INTERLIS ed en il format DXF. 3 Ensemen cun las geodatas da basa dal cataster da conducts e cun products deducids  da tal sto vegnir transmess a la retschavidra u al retschavider il protocol dal barat da  datas.  1) CS 510.620  4    http://db.clex.ch/link/Bund/510.620/rm    217.340   Art.  14 Survista chantunala 1 Cun las geodatas da basa dal cataster da conducts fa l'uffizi ina survista digitala per   l'administraziun  sezza  sco  er  per  las  proprietarias  ed  ils  proprietaris  d'ovras  surcommunalas,  sche  lur  stabiliments  èn  medemamain  vegnids  integrads  en  il  cataster da conducts dal chantun Grischun.  5. Taxas e custs  Art.  15 Taxas 1 Ils  posts d'administraziun da datas pon incassar taxas per l'access  al  cataster da  conducts tenor l'ordinaziun da taxas tar la lescha chantunala da geoinfurmaziun1).  Art.  16 Adossament dals custs 1 Ils custs che vegnan chaschunads tras l'adempliment da las incumbensas dals posts  d'administraziun da datas tenor l'artitgel 5 ston vegnir surpigliads da las vischnancas. 2 Ils  custs  per  la  retschertga,  per  l'actualisaziun,  per  l'administraziun  e  per  la   transmissiun da las geodatas da l'ovra per il cataster da conducts van a quint da la   proprietaria u dal proprietari da l'ovra respectiva. 3 Las datas da referenza da la mesiraziun uffiziala pon vegnir retratgas gratuitamain   sur il center chantunal da geodatas.  Art.  17 Cooperaziun da circuls interessads 1 Ina  midada  da las  directivas  ha lieu sut  la  direcziun dal  chantun.  Ils  custs  per   in'eventuala  cooperaziun  da  circuls  interessads  ston  vegnir  surpigliads  da  quests  circuls sezs.  Art.  18 Barat da datas 1 Il  barat da datas tranter las proprietarias ed ils proprietaris da las ovras,  il post  d'administraziun  da  datas  e  l'uffizi  è  gratuit.  Quai  vala  er  per  l'utilisaziun  dals  instruments  per  la  controlla  da  qualitad  automatisada  e  per  l'utilisaziun  da  geoservetschs. 2 Las proprietarias ed ils proprietaris da las ovras han access gratuit a las datas dal  cataster  da  conducts  concernent  las  ulteriuras  ovras  en  quellas  vischnancas,  nua  ch'els sezs possedan conducts e stabiliments ch'èn vegnids integrads en il cataster da  conducts.  1) DG 217.330   5   http://www.gr-lex.gr.ch/data/217.330/rm   217.340    6. Disposiziuns finalas  Art.  19 Introducziun dal cataster da conducts 1 Fin il pli tard ils 31 da december 2018 annunzian las vischnancas a l'uffizi il post   d'administraziun da datas ch'ellas han designà. 2 Las  proprietarias  ed  ils  proprietaris  da  las  ovras  ston  transmetter  al  post  d'administraziun da datas u a l'uffizi il pli tard a partir dal 1.  da schaner 2025 las  datas ch'èn necessarias per manar il cataster da conducts tenor questa ordinaziun. 3 Ils posts d'administraziun da datas ston manar il cataster da conducts il pli tard a  partir dal 1. da schaner 2025 tenor questa ordinaziun.  6       217.340   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 17-05-2016 01-06-2016 relasch emprima versiun 2016-008   7     217.340    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 17-05-2016 01-06-2016 emprima versiun 2016-008  8     	1. Disposiziuns generalas 	Art. 1 Object 	Art. 2 Champ d'applicaziun  	2. Organisaziun e cumpetenzas 	Art. 3 Uffizi 	Art. 4 Vischnancas 	Art. 5 Post d'administraziun da datas 	Art. 6 Proprietarias e proprietaris d'ovras 	Art. 7 Directivas  	3. Pretensiuns tecnicas 	Art. 8 Basas dal cataster da conducts 	Art. 9 Furma dal cataster da conducts 	Art. 10 Cuntegn dal cataster da conducts 	Art. 11 Proceduras simplifitgadas  	4. Access ed utilisaziun 	Art. 12 Dretg d'access 	Art. 13 Consegna da las datas 	Art. 14 Survista chantunala  	5. Taxas e custs 	Art. 15 Taxas 	Art. 16 Adossament dals custs 	Art. 17 Cooperaziun da circuls interessads 	Art. 18 Barat da datas  	6. Disposiziuns finalas 	Art. 19 Introducziun dal cataster da conducts   		2018-06-06T04:52:14+0200 	"7001 Chur" 	"Gesetzessammlung Kanton Graubünden"


pdf_content: 217.600 - Lescha introductiva tar la lescha federala dals 16 da december 1983 davart l'acquist da bains immobigliars tras persunas a l'exteriur (LAIE)    217.600   Lescha introductiva tar la lescha federala dals  16 da december 1983 davart l'acquist da bains  immobigliars tras persunas a l'exteriur (LAIE)  dals 05-04-1987 (versiun dals 01-01-2007)  en execuziun da l'art. 36 da la lescha federala davart l'acquist da bains immobigliars  tras persunas a l'exteriur1)  acceptada dal pievel ils 5 d'avrigl 19872)  1. Motivs chantunals per la permissiun  Art.  1 Construcziun d'abitaziuns socialas 1 L'acquist vegn permess, sch'il bain immobigliar serva a la construcziun d'abitaziuns  socialas (tenor il dretg chantunal e senza agid federal) en lieus che pateschan da  mancanza d'abitaziuns, u sche talas chasas d'abitar construidas da nov sa chattan sin  il bain immobigliar.  Art.  2 * Egualitad da las schlattainas 1 Las indicaziuns davart las persunas e las funcziuns en questa lescha sa refereschan  ad omaduas schlattainas uschenavant ch'i na resulta nagut auter or dal senn da questa   lescha.  Art.  3 Abitaziun secundara 1 L'acquist vegn permess,  sch'il bain immobigliar d'ina persuna natirala serva sco  abitaziun  secundara  en  in  lieu,  cun  il  qual  la  persuna  natirala  ha  relaziuns   extraordinariamain stretgas e degnas da vegnir protegidas, uschè ditg che questas  relaziuns vegnan mantegnidas.  1) CS 211.412.41 2) M dals 9 da zercladur 1986, 197; PCG 1986/87, 306  * tabellas da las modificaziuns a la fin dal relasch   1   http://db.clex.ch/link/Bund/211.412.41/rm   217.600    Art.  4 Abitaziun da vacanzas ed unitad d'abitar en in hotel d'appartaments 1. princip *  1 L'acquist  po  vegnir  permess  en  il  rom  dal  contingent  chantunal,  sch'il  bain  immobigliar serva ad ina persuna natirala sco abitaziun da vacanzas u sco unitad  d'abitar en in hotel d'appartaments en lieus tenor l'artitgel 9 alinea 3 LAIE3). 2 La regenza  fixescha  ils  lieus  che basegnan,  per  promover  il  turissem,  l'acquist  d'abitaziuns da vacanzas u d'unitads d'abitar en hotels d'appartaments tras persunas a  l'exteriur. La decisiun da la regenza è definitiva. *  2. … *  Art.  5 2. or da surbajegiadas cumplettas 1 L'acquist d'abitaziuns da vacanzas u d'unitads d'abitar en in hotel d'appartaments   tenor l'artitgel 4 da questa lescha è permess en il rom da la proprietad en condomini   u d'ina autra totalitad da pliras abitaziuns d'alienaders svizzers. * 2 … *  Art.  6 * 3. objects singuls a. abitaziuns da vacanzas d'alienaders svizzers  1 L'acquist  d'ina singula abitaziun da vacanzas u d'ina unitad d'abitar en in hotel  d'appartaments d'in alienader svizzer è permess. 2 Sche la vischnanca, en la quala il bain immobigliar è situà, ha introducì restricziuns  tenor l'artitgel 8 litera b, vegn in tal acquist permess mo per motivs impurtants.  Art.  7 * b. abitaziuns da vacanzas da persunas a l'exteriur (abitaziun da  segund maun)  1 L'acquist  d'ina  abitaziun  da  vacanzas  u  d'ina  unitad  d'abitar  en  in  hotel  d'appartaments d'ina autra persuna a l'exteriur è permess. 2 Sche la vischnanca, en la quala il bain immobigliar è situà, ha introducì restricziuns  tenor l'artitgel 8 litera b, stoi vegnir cumprovà ch'il bain immobigliar na possia betg  vegnir  vendì  per  ils  custs  da producziun ad ina persuna  che  na  basegna nagina  permissiun.  3) CS 211.412.41  2    http://db.clex.ch/link/Bund/211.412.41/rm    217.600   3. Restricziuns da las vischnancas  Art.  8 Restricziuns generalas 1 Las  vischnancas  pon  restrenscher  l'acquist  d'abitaziuns  da  vacanzas  e  d'unitads  d'abitar en hotels d'appartaments, spezialmain cun: a) introducir ina bloccada da permissiun; b) * introducir ina quota per l'acquist or d'ina totalitad d'abitaziuns da vacanzas u   d'unitads d'abitar en hotels d'appartaments; c) restrenscher l'acquist sin objects che ston vegnir construids da nov; d) * excluder l'acquist da singulas abitaziuns da vacanzas tenor l'artitgel 6.  Art.  9 Restricziuns supplementaras 1 Las  vischnancas  pon  restrenscher  supplementarmain  l'acquist  d'abitaziuns  da  vacanzas e  d'unitads d'abitar  en hotels  d'appartaments  spezialmain en il  senn da  l'artitgel 13 alinea 1 literas d ed e LAIE1) u pon sa laschar stritgar da la glista dals  lieus tenor l'artitgel 9 alinea 3 LAIE.  4. Contingentaziun  Art.  10 * Repartiziun dal contingent 1 Resguardond  ils  conclus  communals  fixescha  la  regenza  annualmain  e  definitivamain, co ch'il contingent chantunal da permissiuns vegn repartì.  Art.  11 Exclusiun d'in dretg d'in contingent 1 I n'exista nagin dretg d'ina repartiziun or dal contingent chantunal. Resalvads restan  cas da direzza tenor il dretg federal.  Art.  12 Scadenza da permissiuns da princip 1 Garanzias da permissiuns ad alienaders (permissiuns da princip) vegnan limitadas a  quatter  onns.  Per motivs  impurtants po l'autoritad da permissiun prolungar quest   termin.  5. Autoritads  Art.  13 Autoritad da permissiun 1 L'autoritad da permissiun è l'inspecturat dal register funsil.  1) CS 211.412.41   3   http://db.clex.ch/link/Bund/211.412.41/rm   217.600    Art.  14 Autoritad cun dretg da far recurs 1 La regenza designescha il departament cun dretg da far recurs.  Art.  15 Instanza da recurs 1 L'instanza da recurs è la dretgira administrativa.  6. Procedura  Art.  16 Inoltraziun da dumondas 1 Dumondas per conceder ina permissiun ston vegnir inoltradas en scrit e cun ina   motivaziun tar l'autoritad da permissiun.  Art.  17 Scleriments 1 L'autoritad da permissiun sto procurar per tut ils scleriments necessaris suenter che  la dumonda è entrada.  Art.  18 * Custs 1 Per decisiuns, per auters acts uffizials, per expertisas e.u.v. vegnan incassads custs  en il senn da la lescha davart la giurisdicziun administrativa1).  Art.  19 Statistica 1 Ils uffizis dal register funsil furneschan a l'autoritad da permissiun, per mauns da   l'uffizi federal da giustia, las indicaziuns necessarias per manar e per publitgar ina  statistica.  7. Disposiziuns finalas  Art.  20 Relasch da las restricziuns tenor il dretg communal 1 La procedura per introducir restricziuns en il senn dals artitgels 8 e 9 da questa  lescha  sa  drizza  tenor  il  dretg  communal.  Questas  restricziuns  ston  vegnir  communitgadas a l'autoritad da permissiun. 2 Restricziuns da las vischnancas tenor l'ordinaziun executiva chantunala dals 21 da  november 19842) tar la LAIE restan en vigur.  1) DG 370.100 2) CUL 1984, 1368  4    https://www.gr-lex.gr.ch/data/370.100/rm    217.600   Art.  21 Entrada en vigur ed aboliziun dal dretg vertent2)  1 Questa lescha entra en vigur il  1.  da schaner 1988.  Ella remplazza l'ordinaziun  executiva dal cussegl grond dals 21 da november 19843) tar la lescha federala dals 16  da december 1983 davart l'acquist da bains immobigliars tras persunas a l'exteriur.  2) Cun  il  conclus  dals  18  da  zercladur  1987  ha  il  cussegl  federal  approvà  questa  lescha  introductiva.  3) CUL 1984, 1368   5     217.600    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-04-1987 01-01-1988 relasch emprima versiun - 26-11-2000 01-01-2001 Art. 2 revisiun totala - 26-11-2000 01-01-2001 Art. 4 midada dal titel - 26-11-2000 01-01-2001 Titel 2. aboliziun - 26-11-2000 01-01-2001 Art. 5 al. 1 midada - 26-11-2000 01-01-2001 Art. 5 al. 2 aboliziun - 26-11-2000 01-01-2001 Art. 6 revisiun totala - 26-11-2000 01-01-2001 Art. 7 revisiun totala - 26-11-2000 01-01-2001 Art. 8 al. 1, b) midada - 26-11-2000 01-01-2001 Art. 8 al. 1, d) midada - 31-08-2006 01-01-2007 Art. 4 al. 2 midada 2006, 3312 31-08-2006 01-01-2007 Art. 10 revisiun totala 2006, 3313 31-08-2006 01-01-2007 Art. 18 revisiun totala 2006, 3313  6       217.600   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-04-1987 01-01-1988 emprima versiun - Art. 2 26-11-2000 01-01-2001 revisiun totala - Art. 4 26-11-2000 01-01-2001 midada dal titel - Art. 4 al. 2 31-08-2006 01-01-2007 midada 2006, 3312 Titel 2. 26-11-2000 01-01-2001 aboliziun - Art. 5 al. 1 26-11-2000 01-01-2001 midada - Art. 5 al. 2 26-11-2000 01-01-2001 aboliziun - Art. 6 26-11-2000 01-01-2001 revisiun totala - Art. 7 26-11-2000 01-01-2001 revisiun totala - Art. 8 al. 1, b) 26-11-2000 01-01-2001 midada - Art. 8 al. 1, d) 26-11-2000 01-01-2001 midada - Art. 10 31-08-2006 01-01-2007 revisiun totala 2006, 3313 Art. 18 31-08-2006 01-01-2007 revisiun totala 2006, 3313   7    	1. Motivs chantunals per la permissiun 	Art. 1 Construcziun d'abitaziuns socialas 	Art. 2 * Egualitad da las schlattainas 	Art. 3 Abitaziun secundara 	Art. 4 Abitaziun da vacanzas ed unitad d'abitar en in hotel d'appartaments 1. princip *  	2. … * 	Art. 5 2. or da surbajegiadas cumplettas 	Art. 6 * 3. objects singuls a. abitaziuns da vacanzas d'alienaders svizzers 	Art. 7 * b. abitaziuns da vacanzas da persunas a l'exteriur (abitaziun da segund maun)  	3. Restricziuns da las vischnancas 	Art. 8 Restricziuns generalas 	Art. 9 Restricziuns supplementaras  	4. Contingentaziun 	Art. 10 * Repartiziun dal contingent 	Art. 11 Exclusiun d'in dretg d'in contingent 	Art. 12 Scadenza da permissiuns da princip  	5. Autoritads 	Art. 13 Autoritad da permissiun 	Art. 14 Autoritad cun dretg da far recurs 	Art. 15 Instanza da recurs  	6. Procedura 	Art. 16 Inoltraziun da dumondas 	Art. 17 Scleriments 	Art. 18 * Custs 	Art. 19 Statistica  	7. Disposiziuns finalas 	Art. 20 Relasch da las restricziuns tenor il dretg communal 	Art. 21 Entrada en vigur ed aboliziun dal dretg vertent)   		2020-03-12T14:07:26+0100 	"7001 Chur" 	"Gesetzessammlung Kanton Graubünden"

element: Art. 2

type: revisiun totala

element: Art. 4

type: midada dal titel

element: Titel 2.

type: aboliziun

element: Art. 5 al. 1

element: Art. 5 al. 2

element: Art. 6

element: Art. 7

element: Art. 8 al. 1, b)

element: Art. 8 al. 1, d)

element: Art. 4 al. 2

element: Art. 10

element: Art. 18


title: Lescha davart ils uffants confidads

pdf_content: Lescha davart ils uffants confidads    219.050   Lescha davart ils uffants confidads  dals 14-02-2007 (versiun dals 01-01-2013)  Il cussegl grond dal chantun Grischun1),  sa basond sin l'art. 31 al. 1 da la constituziun chantunala2), suenter avair gì invista da  la missiva da la regenza dals 31 d'october 20063),  concluda:  1. Disposiziuns generalas  Art.  1 Cuntegn 1 Questa  lescha  regla  –  cumplettond  il  dretg  federal4) –  la  recepziun  e  l'intermediaziun d'uffants e da giuvenils ordaifer la chasa dals geniturs per la tgira,   per l'educaziun e per l'assistenza sco er per l'adopziun posteriura.  Art.  2 Post da permissiun e d'annunzia 1 L'uffizi dal servetsch social dat a la persuna responsabla la permissiun per: a) la tgira en famiglia e la tgira en chasas da dimora; b) la recepziun d'uffants confidads cun l'intent d'ina adopziun posteriura; c) l'intermediaziun d'uffants confidads e da plazzas da tgira. 2 L'uffizi dal servetsch social è il post d'annunzia per relaziuns da tgira da di e da   tgira da notg. 3 El  po publitgar  ils  nums e  las  adressas  da  las  chasas  da dimora  che porschan  plazzas da tgira u da las persunas che intermedieschan uffants confidads e plazzas da  tgira.  1) PCG 2006/2007, 814 2) DG 110.100 3) pagina 1587 4) CS 211.222.338  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://db.clex.ch/link/Bund/211.222.338/rm   219.050    Art.  3 Post da surveglianza 1 L'uffizi dal servetsch social surveglia la tgira en famiglia, la tgira da di, la tgira da  notg e la tgira en chasas da dimora, la recepziun d'uffants confidads cun l'intent d'ina   adopziun posteriura sco er l'intermediaziun d'uffants confidads e da plazzas da tgira. 2 En spezial po el: a) far da tut temp visitas da controlla, sch'i dat in suspect ch'il bain da l'uffant    saja periclità, e quai senza annunziar ordavant questas visitas; b) ordinar  ina  controlla  medicinala  per  laschar  sclerir  il  stadi  da  sanadad  da   l'uffant confidà. 3 Geniturs e geniturs da tgira ston dar a l'uffizi dal servetsch social las infurmaziuns   ch'èn necessarias per ademplir la surveglianza.  Art.  4 Dimensiun da la permissiun 1 La permissiun vala mo per l'abitaziun da la famiglia da tgira che vegn menziunada  en la permissiun respectivamain per il lieu da staziunament dal manaschi che vegn   menziunà en la permissiun. 2 La durada da la permissiun sto vegnir limitada.  Art.  5 Retratga da la permissiun 1 L'uffizi dal servetsch social retira la permissiun, sche: a) igl èn avant maun grevas cuntravenziuns cunter questa lescha; u b) la taxa ch'è vegnida fixada da la regenza vegn surpassada. 2 La permissiun d'intermediar  uffants  e giuvenils  sco er plazzas per la tgira e per  l'educaziun sto ultra da quai vegnir retratga, sche: a) las  premissas  ch'èn  stadas  decisivas  per  la  concessiun  n'èn  betg  pli    ademplidas; b) la procedura, ch'è cuntegnida en il concept, per sclerir la qualificaziun dals    geniturs da tgira respectivamain da la plazza da tgira na vegn betg observada; c) la permissiun è vegnida retratga en in auter chantun. 3 L'uffizi dal servetsch social po publitgar uffizialmain la retratga d'ina permissiun.  Art.  6 Scumond da recepziun e d'assistenza 1 Tar relaziuns da tgira da di respectivamain da notg scumonda l'uffizi dal servetsch  social da recepir e d'assister uffants, sche la taxa ch'è vegnida fixada da la regenza   vegn surpassada.  Art.  7 Delegaziun d'incumbensas a terzas persunas 1 L'uffizi  dal  servetsch  social  po  delegar  singulas  da  sias  incumbensas  a  terzas   persunas e las indemnisar per quai. Exceptadas da quai èn incumbensas suveranas.  2       219.050   Art.  8 Taxas 1 La taxa per conceder e per renovar ina permissiun vegn incassada tenor ils custs  ch'èn colliads cun quai. Ella importa: a) per la tgira en famiglia maximalmain 1000 francs; b) per la tgira en chasas da dimora maximalmain 2000 francs; c) per l'intermediaziun d'uffants  confidads u da plazzas da tgira  maximalmain   2500 francs. 2 Per la concessiun e per la renovaziun d'ina permissiun per la tgira en famiglia na   ston vegnir pajadas naginas taxas, sch'i vegnan mess a quint mo ils agens custs. 3 Tar la tgira en famiglia poi vegnir renunzià d'incassar ina taxa: a) en cas da plazzaments ch'èn vegnids fatgs sin cumond d'ina autoritad; b) en cas che la permissiun vegn renovada. 4 Sche la tgira en famiglia, sche la tgira da di, sche la tgira da notg u sche la tgira en  chasas  da  dimora  chaschuna  repetidamain  reclamaziuns  u  chaschuna  grevas  reclamaziuns,  vegn  incassada – tenor  il  temp impundì  – ina taxa  d'inspecziun  e  d'elavuraziun da 150 francs per ura. 5 Ils  custs indirects ston vegnir mess a quint a las persunas petentas per ils custs  effectivs.  Art.  9 Taxas 1 La  regenza  fixescha  taxas  maximalas  liantas  per  las  purschidas  da  tgira,   d'educaziun e d'assistenza d'uffants e da giuvenils ch'èn suttamessas a l'obligaziun da  dumandar  ina permissiun ed a l'obligaziun d'annunzia  sco er per l'intermediaziun   d'uffants confidads e da plazzas da tgira. 2 Decisivs  per fixar  questas taxas èn – tar chasas da dimora,  tar l'intermediaziun   d'uffants confidads, tar la tgira da di e tar la tgira da notg – ils custs che resultan tar   ina gestiun economica. Tar la tgira en famiglia è decisiva l'indemnisaziun che vegn   normalmain pajada per la tgira, per l'educaziun, per l'assistenza sco er per l'alloschi e  per l'alimentaziun.  Art.  10 Promoziun dals fatgs dals uffants confidads 1 Il chantun promova ils fatgs dals uffants confidads: a) cun cussegliar ils geniturs da tgira; b) cun metter a disposiziun purschidas da furmaziun supplementara per geniturs    da tgira; c) cun sustegnair la creaziun e l'intermediaziun da plazzas da tgira; d) cun edir contracts da model.   3     219.050    2. Tgira en famiglia  Art.  11 Obligaziun da dumandar ina permissiun 1 La recepziun d'uffants e da giuvenils per la tgira e per l'educaziun è suttamessa a  l'obligaziun da dumandar ina permissiun, e quai a partir d'ina durada da dapli ch'in  mais e fin a la vegliadetgna da 18 onns.  Art.  12 Vischnancas 1 Las vischnancas ston communitgar a l'uffizi dal servetsch social ils uffants ed ils  giuvenils che vivan en ina famiglia da tgira cun l'intent da tgira e d'educaziun, e quai  fin ch'els han cumplenì 18 onns. Ellas ston er communitgar a l'uffizi dal servetsch   social, sch'ils uffants u sch'ils giuvenils dischlocheschan lur domicil.  3. Tgira da di e tgira da notg  Art.  13 Obligaziun d'annunzia 1 Tgi che sa metta en general a disposiziun d'assister uffants sut 12 onns durant il di  u  durant  la  notg  en  l'atgna  chasada,  e  quai  cunter  ina  indemnisaziun  e  senza  constituir ina relaziun da tgira en famiglia, è obligà da s'annunziar. 2 Per la tgira da notg valan las disposiziuns ch'èn decisivas per la tgira da di tenor il   dretg federal.  4. Tgira en chasas da dimora  Art.  14 Obligaziun da dumandar ina permissiun 1 La recepziun d'uffants e da giuvenils è suttamessa a l'obligaziun da dumandar ina   permissiun, sche: a) * i  vegnan purschidas durant il  di  e durant la notg quatter e dapli  plazzas a   persunas minorennas  per l'educaziun,  per  l'assistenza,  per la scolaziun,  per  l'observaziun u per il tractament;  b) i vegnan assistids durant il di u durant la notg il medem mument quatter u   dapli uffants da la vegliadetgna prescolara u da la vegliadetgna da scola.  2 Da l'obligaziun da dumandar ina permissiun èn exceptads servetschs che guardan  d'uffants en instituziuns da vacanzas e da temp liber, en gronds negozis ed en centers  da cumpra.  4       219.050   Art.  15 Premissas per la permissiun 1 En cumplettaziun dal dretg federal vegn la permissiun concedida mo, sche l'uffizi   dal  servetsch  social  è  sa  persvadì  che  la  direcziun  responsabla  haja  fixà  l'adempliment da las incumbensas d'educaziun e d'assistenza en moda adequata ed  en  scrit,  e  quai  uschia  che  questa  fixaziun  è  accessibla  per  terzas  persunas.   Exceptadas da questas premissas per la permissiun èn las maisas da mezdi.  5. Intermediaziun d'uffants confidads u da plazzas da tgira  Art.  16 Obligaziun da dumandar ina permissiun 1 L'intermediaziun  d'uffants  e  da  giuvenils  per  la  tgira  e  per  l'educaziun  u  l'intermediaziun  da plazzas da tgira  è  suttamessa a l'obligaziun  da dumandar  ina  permissiun, e quai fin ch'els han cumplenì 18 onns. 2 L'intermediaziun tras in'autoritad sco er l'intermediaziun da plazzas da tgira da di e  da tgira da notg èn exceptadas da l'obligaziun da dumandar ina permissiun.  Art.  17 Premissas per la permissiun 1 La permissiun per l'intermediaziun vegn concedida, sche la persuna responsabla: a) è abla d'agir tenor il dretg civil; b) n'ha  commess  nagins  acts  chastiabels  ch'èn  relevants  per  l'activitad    d'intermediaziun; c) preschenta in concept adequat per sclerir la qualificaziun dals geniturs da tgira    respectivamain da la plazza da tgira; d) cumprova  che  collavuraturas  e  che  collavuraturs  che  intermedieschan   adempleschian las premissas tenor las literas a e b. 2 L'intermediaziun è limitada al territori da la Svizra.  Art.  18 Intermediaziun a l'exteriur 1 En  il  cas  singul  po  l'uffizi  dal  servetsch  social  permetter  ina  intermediaziun  a   l'exteriur, sch'i vegn cumprovà ch'ils uffants e ch'ils giuvenils intermediads vegnian  assistids da persunas qualifitgadas.  Art.  19 Glista da las intermediaziuns 1 Persunas che possedan ina permissiun d'intermediaziun ston manar ina glista dals  uffants e dals giuvenils ch'ellas han intermedià inclusiv dals lieus d'intermediaziun  sco  er  da  las  plazzas  ch'ellas  han  intermedià.  Questa  glista  sto  vegnir  inoltrada  mintga onn a l'uffizi dal servetsch social fin il pli tard la fin da schaner. 2 La permissiun d'intermediaziun vegn retratga, sche la glista na vegn betg manada,  sch'ella na vegn betg manada endretg u sch'ella na vegn betg inoltrada a l'uffizi dal  servetsch social.   5     219.050    6. Disposiziun penala  Art.  20 Disposiziun penala 1 Cuntravenziuns che vegnan fatgas  intenziunadamain u per negligientscha cunter  questa lescha u cunter las disposiziuns che sa basan sin ella vegnan chastiadas –   uschenavant che disposiziuns penalas spezialas n'èn betg applitgablas – tras l'uffizi   dal servetsch social cun ina multa da fin a 10 000 francs. 2 Persunas che ageschan da professiun  vegnan chastiadas cun ina multa  da fin  a  50 000 francs. 3 En cas levs poi vegnir pronunzià in avertiment.  7. Disposiziuns finalas  Art.  21 Disposiziuns transitoricas 1 Instituziuns ch'èn suttamessas a las disposiziuns davart la tgira en chasas da dimora  ston  ademplir  las  premissas  per  la  permissiun  respectivamain  dumandar  ina  permissiun entaifer dudesch mais, suenter che questa lescha è entrada en vigur. 2 Per  relaziuns  da  tgira  en  famiglia  senza  ina  permissiun  valaivla  sto  vegnir   dumandada ina permissiun entaifer sis mais, suenter che questa lescha è entrada en  vigur. 3 Las relaziuns da tgira da di e da tgira da notg existentas ston vegnir annunziadas a  l'uffizi dal servetsch social entaifer sis mais, suenter che questa lescha è entrada en   vigur  Art.  22 Midada da relaschs1)  Art.  23 Referendum, entrada en vigur 1 Questa lescha è suttamessa al referendum facultativ. 2 La regenza fixescha l'entrada en vigur da questa lescha2).  1) Las midadas dal dretg vertent na vegnan betg inditgadas. 2) messa en vigur cun CR dals 5 da zercladur 2007 per il 1. da fanadur 2007  6       219.050   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 14-02-2007 01-07-2007 relasch emprima versiun - 11-12-2012 01-01-2013 Art. 14 al. 1, a) midada -   7     219.050    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 14-02-2007 01-07-2007 emprima versiun - Art. 14 al. 1, a) 11-12-2012 01-01-2013 midada -  8     	1. Disposiziuns generalas 	Art. 1 Cuntegn 	Art. 2 Post da permissiun e d'annunzia 	Art. 3 Post da surveglianza 	Art. 4 Dimensiun da la permissiun 	Art. 5 Retratga da la permissiun 	Art. 6 Scumond da recepziun e d'assistenza 	Art. 7 Delegaziun d'incumbensas a terzas persunas 	Art. 8 Taxas 	Art. 9 Taxas 	Art. 10 Promoziun dals fatgs dals uffants confidads  	2. Tgira en famiglia 	Art. 11 Obligaziun da dumandar ina permissiun 	Art. 12 Vischnancas  	3. Tgira da di e tgira da notg 	Art. 13 Obligaziun d'annunzia  	4. Tgira en chasas da dimora 	Art. 14 Obligaziun da dumandar ina permissiun 	Art. 15 Premissas per la permissiun  	5. Intermediaziun d'uffants confidads u da plazzas da tgira 	Art. 16 Obligaziun da dumandar ina permissiun 	Art. 17 Premissas per la permissiun 	Art. 18 Intermediaziun a l'exteriur 	Art. 19 Glista da las intermediaziuns  	6. Disposiziun penala 	Art. 20 Disposiziun penala  	7. Disposiziuns finalas 	Art. 21 Disposiziuns transitoricas 	Art. 22 Midada da relaschs1) 	Art. 23 Referendum, entrada en vigur   		2018-06-06T01:17:50+0200 	"7001 Chur" 	"Gesetzessammlung Kanton Graubünden"